Novi zakon o useljavanju ? - 2004-01-07\nPredsednikov plan mora da bude odobren od strane Kongresa, gde æe verovatno naiæi na protivljenje od strane konzervativnih republikanaca, koji istièu da ne žele da nagrade prekršioce zakona koji su ušli u zemlju ilegalno i koji rade bez dozvole.\nMilioni ilegalnih imigranata koji rade u SAD bez dozvole, mogli bi da legaliizuju svoj status prema predloženom programu, ali funkcioneri admininistracije navode da on ne predstavlja opštu amnestiju za ilegalne useljenike.\nPredsednik Buš je obrazložio svoj predlog kao prvenstveno ekonomsku meru, koja bi omoguæila da se legalno zaposle strani radnici na poslovima za koje nisu potrebne posebne kvalifikacije. On je takodje naveo da bi radnici sa legalnim privremenim statusom plaæali porez i na taj naèin doprinosili ekonomskom rastu SAD.\nFunkcioneri administracije naglašavaju da ovaj program ne znaèi olakšavanje sticanja stalnog boravka ili državljanstva, jer æe u tom pogledu privremeni strani radnici biti tretirani ravnopravno sa drugim podnosiocima takvih zahteva. Procenjuje se da trenutno u SAD živi od osam do deset miliona ilegalnih useljenika, medju kojima veliki broj èine Meksikanci. Meksièka vlada je veæ duže vreme vršila pritisak na administraciju da preduzme mere u pravcu legalizovanja statusa meksièkih radnika.\nPredsednik Buš je obelodanio svoj plan samo nekoliko dana pre posete Meksiku, a posmatraèi ocenjuju da bi njegov potez mogao da bude od znaèaja u godini predsednièkih izbora na kojima bi glasovi hispanskih biraèa mogli da odigraju važnu ulogu.


Turska: 43 uhapšenih zbog sumnje da su planirali terorističke napade - 29.10.2019, Sputnik Srbija\nTurska: 43 uhapšenih zbog sumnje da su planirali terorističke napade\nTurska policija saopštila je da uhapsila 43 osobe za koje sumnja da su pripadnici DAEŠ-a i da su planirali napade tokom obeležavanja Nacionalnog dana Turske. 29.10.2019, Sputnik Srbija\n21:02 29.10.2019 (Osveženo: 21:55 29.10.2019)\n© AFP 2021 / OZAN KOSE Specijalne snage Turske policije u Instanbulu\nTurska policija saopštila je da uhapsila 43 osobe za koje sumnja da su pripadnici DAEŠ-a i da su planirali napade tokom obeležavanja Nacionalnog dana Turske.\nOsumnjičeni su uhapšeni u Istanbulu i na severozapadu turske provincije Burse u tri različite operacije, prenosi Rojters.\nKako se navodi, veruje se da su trojica uhapšenih planirali napade tokom obeležavanja Dana Republike u Istanbulu, kao i da su antiterorističke jedinice ustanovile da su osumnjičeni bili u kontaktu sa osobama koje je trebalo da im obezbede logističku pomoć za napad.\nRojters navodi, pozivajući se na agenciju Anadoliju, da je 26 pripadnika DAEŠ-a uhapšeno u Bursi, od kojih su 12 Sirijci koji će biti deportovani, dok je 14 preostalih osoba zadržano u policiji. U Istanbulu je uhapšeno 14 džihadista od kojih su trojica turski državljani, preneo je Tanjug.\nHapšenja su usledila dva dana nakon što je američki predsednik Donald Tramp objavio da je lider DAEŠ-a Abu Bakr el Bagdadi ubijen u specijalnoj operaciji američkih snaga na severoistoku Sirije, blizu turske granice. U Turskoj se danas obeležava 96 godina od osnivanja sekularne države.


iCentar » Skroman profit Elektroprivrede BiH\niC » Vijesti i obavjestenja » Skroman profit Elektroprivrede BiH\nSubject: Skroman profit Elektroprivrede BiH\nUprkos značajnom povećanju cijena struje za domaće kupce od 15,5 posto i uprkos naglom rastu cijena struje na evropskom tržištu izazvanog najavom zatvaranja četiri velike nuklearne elektrane u Njemačkoj, Elektroprivreda BiH ostvarila je vrlo skroman profit od svega 6,5 miliona KM.\nPovećenje cijena struje na domaćem tržištu podiglo je bruto prihod EPBiH za dodatnih 25 miliona KM, i samo po tom osnovu neto dobit kompanije morala je biti znatno veća od iskazane. Istovremeno, cijena struje na evropskom tržištu sredinom godine skočila je najviše u posljednjih pet godina i taj je skok cijena također morao doprinijeti znatnijem povećanju neto profita EPBiH.\nRazloge za više nego skroman profit EPBiH prvenstveno treba tražiti u netransparentnom načinu prodaje golemih viškova električne energije na ino tržištu. U protekloj godini, nova uprava EPBiH pod vodstvom Elvedina Grabovice napustila je ustaljenu praksu po kojoj se višak struje prodavao na tenderu, opredijelivši se za model prodaje raspoloživih viškova na dnevnoj osnovi. Štaviše, nova uprava EPBiH poništila je ranije raspisani tender za četvrti kvartal na kome je postugnuta iznimno dobra cijena od 64,5 eura za megavatsat. Ta je struja kasnije na dnevnoj osnovi prodata po prosječnoj cijeni od oko 59 eura i samo po ovom osnovu EPBiH izgubila je na svakom prodatom megavatu oko 6 eura!\nSličan model prodaje viška električne energije nastavlja se i u 2012. godini. Potkraj prošle godine raspisan je samo jedan tender na kojem je oglašena prodaja tek jedne trećine raspoloživog viška a sav preostali višak uprava EPBiH ponovo namjerava prodati bez tendera - na dnevnoj osnovi!\nSlični uvjeti na tržištu električne energije bili su i 2009. godine, ali je u toj godini neto profit EPBiH bio nešto veći od 60 miliona KM, dakle deset puta veći nego u 2011. godini.\nIzvještaj o poslovanju EPBiH u 2011. godini uskoro će razmatrati i Vlada FBiH i, po svemu sudeći, rasprava će biti vrlo burna.


Prioritete države ugrožava izborna kampanja - Dojče vele\nPrioritete države ugrožava izborna kampanja\nKako je 2018. izborna godina, politička elita u Bosni i Hercegovini će se, umesto jačanju ekonomije, zapošljavanju i sprečavanju odlaska mladih, posvetiti borbi za vlast, ocenjuju analitičari. Podsećajući na iskustva iz prethodnih izbornih ciklusa, oni upozoravaju da bi i 2018. mogla da bude godina zaštite „vitalnih nacionalnih interesa“, uz već uobičajena nerealna obećanja i neizostavno podizanje međunacionalnih tenzija.\n- pročitajte još: Brisel očekuje dela umesto reči\nTakav scenario dodatno bi udaljio BiH od evropskog puta, smatra Zijad Bećirović, direktor Međunarodnog instituta za bliskoistočne i balkanske studije (IFIMES). U izjavi za DW on ocenjuje da većina političkih struktura u BiH ne želi evropske integracije, iako se deklarativno za njih zalažu. Pojedini u toj zemlji su, kaže, više okrenuti istoku i destruktivnim ideologijama, nego Zapadu i evropskim načelima poštovanja ljudskih prava i sloboda.\nZijad Bećirović: Većina političkih struktura u BiH ne želi evropske integracije\n„Iako tvrde da su za evropske integracije, političari u BiH deluju u suprotnom smeru. Predsednik Republike Srpske Milorad Dodik naklonjen je Rusiji, član Predsedništva BiH Bakir Izetbegović Turskoj, dok predsedavajući Predsedništvu BiH Dragan Čović promoviše negativne evropske vrednosti koje mirišu na fašizam i diskriminaciju. Kod Čovića se sve svodi na etnicitet, što je vidljivo i kroz njegov predlog Izbornog zakona koji bi ozvaničio etničke rezervate u BiH“, kaže Bećirović.\nS obzirom na to da će se „politička koplja“ u 2018. lomiti upravo oko Izbornog zakona, Bećirović očekuje žestoku izbornu kampanju. „Nažalost, kampanja neće biti posvećena evropskim integracijama – što je jedan od najvećih prioriteta BiH – nego dominaciji etničkog faktora. Ipak, promene u Makedoniji i formiranje multietničke vlade u toj zemlji sa Zoranom Zaevim na čelu, daju tračak nade da bi i u BiH moglo da dođe do političkih promena zasnovanih na ujedinjenju u različitosti. To bi moglo da obezbedi opšti napredak u BiH“, smatra direktor IFIMES.\nGodina blokada institucija?\nDa bi 2018. mogla da bude godina konstantnih blokada institucija BiH, strahuju i članovi Asocijacije nezavisnih intelektualaca „Krug 99“, koji takođe upozoravaju na nesuglasice oko Izbornog zakona. Član te Asocijacije, ekspert za geopolitiku i evroatlantske integracije dr Slaven Kovačević, pozvao je odgovorne u BiH da „dobro razmisle o izmenama izbornog zakonodavstva i to u korist demokratskih principa, uz poštovanje presuda Evropskog suda za ljudska prava“.\nMladen Ivanić: Ne mogu da verujem da će ljudi koji tri godine ne mogu da se dogovore biti u stanju da se narednih nedelja ili meseci dogovore\n- pročitajte još: Bosanske muve i slonovi\nČlan Predsedništva BiH Mladen Ivanić smatra da odgovori na upitnik Evropske unije nisu dovoljni za status kandidata. On je takođe upozorio i na to da sukobi i svađe ugrožavaju evropski put BiH i da u takvim okolnostima „niko normalan“ neće Bosni i Hercegovini dati kandidatski status. „Ne mogu da verujem da će ljudi koji tri godine ne mogu da se dogovore oko Izbornog zakona – pre svega SDA i HDZ – biti u stanju da se narednih nedelja ili meseci dogovore“, rekao je Ivanić na prijemu povodom Božića julijanskom kalendaru.\nMeđu političarima u Bosni i Hercegovini ima i onih koji ne kriju optimizam kada je reč o događajima u 2018. godini. Među njima je i premijer Federacije BiH Fadil Novalić. On u ovoj godini očekuje „veliki investicioni zamah“, ističući da je 2017. bila „vreme priprema“. Novalić u intervjuu za internet-portal Klix.ba obećava da će nadoknaditi vreme izgubljeno u 2017. i najavljuje borbu protiv sive ekonomije. „Ružna je navika vlasti u BiH da svoj rad prilagođavaju izborima i ja ću se potruditi da tu zamku izbegnem“, rekao je Novalić.\nNakon što su i analitičari upozorili da je jedan od ključnih problema odlazak mladih iz BiH, premijerka RS Željka Cvijanović izjavila je da se „ne oseća dobro zbog odlaska ljudi iz zemlje“. Ona je istovremeno u intervjuu za BHRT dovela u pitanje broj od 68.000 onih koji su u poslednje četiri godine napustili RS rekavši da ta brojka „nije proverljiva“. „Migracije se događaju svuda u regionu, a tako je i u članicama EU. Ljudi odlaze i iz Hrvatske, pomeraju se na druge prostore Unije ili idu u treće zemlje“, rekla je Cvijanovićeva dodajući da vlasti u Republici Srpskoj moraju da stvaraju pretpostavke da odlazaka bude što manje.\nBosna i Hercegovina Hercegovina Bosna


Maja Baćović: Crnogorsko tržište kapitala najbrže rastuće u regionu\nPostojanje dvije berze u Crnoj Gori nije problematično sve dok su investitori zadovoljni, a to potvrđuje i njihovo profitabilno poslovanje, ocijenjeno je na prvoj Međunarodnoj konferenciju o regionalnom tržištu kapitala, koju je u Bečićima organizovala Montenegroberza.\n«Crnogorsko tržište kapitala je najbrže rastuće u regionu, a dvije berze se takmiče, što poboljšava kvalitet usluga i podiže konkurenciju. Kada jedna berza napravi greku, druga upozorava», kazala je predsjednik Odbora direktora Montenegroberze Maja Baćović.\nOna je dodala da se na berzama trguje akcijama 200 kompanija i da svakodnevno raste interesovanje stranih investitora.\nPredstavnici švedske i poljske berze, međutim, smatraju da je paradoksalno da na tako malom tržištu, kakvo je crnogorsko, postoje dvije berze.\nRegionalni menadžer švedskog OMKS-a, Ulf Aksman saglasan je da postojanje dvije berze u Crnoj Gori podstiče konkurenciju, ali smatra da to nije dobar izbor zbog likvidnosti.\nDirektor Odjeljenja analize i informacija Varšavske berze Slavomir Pucko očekuje da će strani investitori tražiti da na crnogorskom tržištu, koje je potrebno transforimisati ukoliko se želi održati korak sa regionom, umjesto dvije postoji jedna berza.\nVećina učesnika konferencije, koja je organizovana u saradnji sa Federacijom evroazijskih berzi (FEAS), saglasna je da je crnogorska ekonomija u usponu, ali i upozorava da se mora izboriti sa svim pritiscima i izazovima na tom putu.\nIzvršni direktor Beogradske berze Gordana Dostanić kazala je da su ekonomije i tržišta kapitala u regionu pojedinačno isuviše mala i da se moraju ujedinjavati kako bi opstala i privukla kvalitetne investitore.\nModeratori konferencije pod nazivom Rastuća tržišta kapitala-danas za sjutra, bili su predstavnici crnogorskog tržišta kapitala, kao i brokeri, dileri, investitori i novinari.


Prvi međunarodni festival lutkarske umjetnosti (FLUM) Mostar, u sklopu kojeg će biti izvedeno osam predstava, kao i promocija knjiga, izložba i koncert, održat će se od 26. do 30. septembra u Mostaru.\n“Dragi prijatelji, konačno smo dočekali i ovaj dan da tačno 50 godina od održavanja prvog i jedinog lutkarskog festivala u našem pozorištu krenemo s realizacijom Prvog međunarodnog festivala lutkarske umjetnosti Mostar – FLUM 2021. Ovim putem naglašavamo da Festival poklanjamo vama i zato su ulazi na sve predstave besplatni”, saopćilisu organizatori festivala – Pozorište lutaka Mostar (PLM).\nPredstave će se igrati na tri scene grada Mostara, a to su PLM, dom herceg Stjepan Kosača i Narodno pozorište Mostar.\n“Ovim putem zahvaljujemo dragim prijateljima iz Ljubljane, Rijeke, Novog Sada, Subotice, Kragujevca, Banje Luke, Zenice i Sarajeva koji će svojim odazivom učiniti da sljedeća sedmica u Mostaru bude pravi lutkarski praznik”, navode iz PLM-a.\nU takmičarskom programu FLUM-a 2021. u nedjelju, 26. septembra, prva će se u mostarskom Pozorištu lutaka s početkom u 18.30 sati odigrati predstava “Tobija”, režija Mario Drmač, produkcija Pozorište mladih Sarajevo.\nPredstava “Bajka o suncu” u režiji Cvetina Aničića, koprodukcija Teatrilo i KC Rumenta iz Novog Sada, održat će se također u PLM-u u ponedjeljak, 27. septembra, u 11 sati.\nIstog dana u 18 sati u domu Herceg Stjepana Kosača održat će se predstava “Vuk sa miriom bobica” u režiji Tamare Kučinović i produkciji Dječijeg pozorišta Republike Srpske iz Banje Luke.\nU utorak, 28. septembra, u PLM-u će u 11 sati biti održana predstava u režiji Darke Kovačovskog “Psić boje neba”, produkcija Bosansko narodno pozorište Zenice, dok će istog dana, također u mostarskom Pozorištu lutaka u 18 sati biti odigrana predstava “Sretna kućica”, režija Morana Dolenc, produkcija Gradsko pozorište lutaka Rijeka.\nPredstava “Palčić Mrkvica” u režiji Roberta Waltla, produkcija Mini teater iz Ljubljane publici će biti prikazana u srijedu, 29. septembra, u 11 sati u PLM-u, dok će u 18 sati, na istoj lokaciji biti izvedena predstava “Tihi dečak”, režija Tin Grabnar, produkcija Pozorište za djecu Kragujevac.\nPredstava “Pipi duga čarapa”, režija Veselin Bojdev, produkcija Dječije pozorište Subotica bit će odigrana zadnjeg dana festivala, odnosno u četvrtak, 30. septembra, u Narodnom pozorištu Mostar u 11 sati.\nPredstave će ocjenjivati Stručni žiri u sastavu Dubravka Zrnči Kulenović, Jelena Đorđević i Nedžad Maksumić.\nTakmičari će, prema Pravilniku festivala, imati priliku osvojiti Grand Prix “Zlatni svitac” za najbolju predstavu, Nagradu za najbolju režiju, Nagradu za najbolju scenografiju i lutke, Nagradu za najbolju originalnu muziku te Nagradu za najbolje glumce (4 ravnopravne nagrade).\nOsim takmičarskog programa, organizatori su za posjetioce pripremili i prateći program, pa će se tako prvog dana festivala mostarskoj publici samostalnom izložbom slika “Priče” predstaviti Alena Gojak iz Sarajeva. Izložba će biti otvorena do četvrtka, 30. septembra\nPromocijom knjige “Bakina novogodišnja priča”, koja će se održati u utorak, 28. septembra, s početkom u 19.30 na Maloj sceni “Karel Čapek” Pozorišta lutaka u Mostaru, predstavit će se Mostarka Vida Sreta Žuljević.\nKnjiga “Laboratorija lutkarstva” autora Vahida Durakovića bit će promovirana u PLM-u četvrti dan festivala, u srijedu, 29. septembra, s početkom u 19 sati.\n“Za kraj festivala pripremili smo koncert za djecu ‘Latif i Mravko Travko’ koji će se održati u četvrtak, 30. septembra, s početkom u 15 sati na Velikoj sceni Pozorišta lutaka u Mostaru. Sve predstave možete pogledati na našoj web stranici ‘www.plm.ba’ te putem online forme izvršiti rezervaciju za predstave koje biste željeli gledati”, navodi se u saopštenju.


Konkurs za umetnike: Evropa je ovde - oradio.rs\nKonkurs za umetnike: Evropa je ovde\nDelegacija Evropske unije u Srbiji raspisala je konkurs za dostavljanje predloga angažovanih i interaktivnih umetničkih instalacija na temu "Evropa je ovde 2021". Ovaj umetnički nagradni konkurs deo je kampanje koju sprovodi Delegacija Evropske unije u Srbiji, povodom obeležavanja Dana Evrope u maju 2021. godine.\nNa konkursu mogu učestvovati timovi studenata osnovnih, master i doktorskih studija umetničkih akademija i fakulteta, fakulteta likovnih i primenjenih umetnosti i arhitektonskih fakulteta, državnih ili privatnih, pri čemu svaki tim mora imati bar dva studenta.\nTri predloga koja će stručni žiri odabrati biće izložena u javnom prostoru u Beogradu, Nišu i Novom Sadu na Dan Evrope, počevši od 8. ili 9. maja 2021. godine do kraja maja 2021, u okviru manifestacije obeležavanja Dana Evrope.\nPredlog umetničke instalacije treba da bude angažovan umetnički rad ili umetničko delo, 3D interaktivna instalacija u prostoru, koja komunicira temu konkursa "Evropa je ovde 2021" putem sledećih medija: multimedija, skulptura, ready-made objekata i slično.\nSvaki od tri dobitnika dobiće 5.000 evra za izradu umetničke instalacije, njeno izlaganje u određenom javnom prostoru u jednom od tri grada, pokrivanje logističkih troškova (postavljanje umetničkog objekta), putnih troškova autora i troškova autorskih honorara.\nSve detalje o konkursu, kao i informacije o tome kako da se prijavite možete pronaći na sajtu Delegacije Evropske unije u Republici Srbiji.


RTS: U Klokotu i Partešu najviše glasova kandidatima Srpske liste\nBožidar Dejanović i Dragan Petković, kandidati Srpske liste u Klokotu i Partešu osvojili su najviše glasova u drugom krugu lokalnih izbora, javlja RTS navodeći kao izvor preliminarne rezultate CIK-a.\nGlasanje u Klokotu (Foto RTV Puls)\nU srpskim sredinama izlaznost u drugom krugu izbora je iznad 50 odsto – u Klokotu 54,94 odsto, a u opštini Parteš-Pasjane 50,60 odsto.\nPrema preliminarnim podacima Centralne izborne komisije, najviše glasova u Klokotu osvojio je kandidat Srpske liste Božidar Dejanović, javlja reporter RTS-a.\nPreliminarni podaci Srpske liste pokazuju da je najviše glasova u Partešu i Pasjanu osvojio kandidat Liste Dragan Petković.\nPrema poslednjim podacima Centralne izborne komisije, izlaznost u drugom krugu izbora je 38,11 odsto.\n11.05.2021 “Manje zaraženih, vakcinacija glavni adut za izlazak iz pandemije” (147)


Početna Vijesti Stanje na putevima\nNa većini puteva u našoj zemlji danas se saobraća po suhom i mjestimično vlažnom kolovozu, dok zaostalog snijega ima na pojedinim dionicama preko planinskih prevoja. Skrećemo pažnju na učestale odrone i upozoravamo na povremeno jače udare vjetra u jugozapadnim krajevima.\nSavjetujemo oprezniju vožnju i napominjemo da je posjedovanje zimske opreme zakonski obavezno.\nZbog rekonstrukcije mosta, za teretna vozila preko 7,5 tona ukupne mase na snazi je obustava saobraćaja na magistralnom putu M-16.4 Novi Travnik-Bugojno. Za vrijeme ove obustave alternativni pravac je preko Travnika i Donjeg Vakufa.\nNa magistralnom putu M-17 Zenica-Nemila zbog radova u tunelu Vranduk vozila saobraćaju naizmjenično, jednom trakom, uz postavljenu svjetlosnu signalizaciju. Za večeras od 18 do 22 sata najavljene su i potpune obustave saobraćaja u tunelu Vranduk u trajanju od 10 do 15 minuta. Molimo vozače da svoje putovanje planiraju u skladu sa najavljenim obustavama.\nNa GP Brčko-Gunja zbog nestabilnosti mosta obustavljen je saobraćaj za teretna vozila i autobuse, dok je zbog radova u Hrvatskoj obustavljen saobraćaj za sve kategorije vozila na GP Bosanski Novi-Dvor.\nNa ostalim graničnim prelazima ne čeka se duže od 30 minuta.


DIVNE VESTI : Svaka rođena beba u 2017. dobiće besplatna kolica\nAutor Sonja Milekic\t On jan 15, 2017 0\nOpština Palilula u narednoj godini svim porodiljama za prvo dete pokloniće – bebi kolica. Za ovu akciju već je u budžetu opredeljeno 12 miliona dinara, a kolica će dobiti svako prvo dete u porodici rodjeno 2017. godine.\n– Na ovaj način želimo da pomognemo parovima koji zasnivaju porodice i da ih podstaknemo da se lakše i brže odluče na stvaranje potomstva. Pomoć razvoju nataliteta je nacionalni prioritet, te i mi na lokalu moramo dati doprinos ovom sustinskom pitanju – poručio je predsednik opštine Palilula Aleksandar Jovičić.\nEvo kako možemo da pratimo koliko je mleka beba popila tokom dojenja\nJAKO VAŽNO : Šta treba da uradite kada dete počne da zadržava dah


KURC DONEO ODLUKU: OVP želi da zabrani "politički islam" | Novosti.RS\nKURC DONEO ODLUKU: OVP želi da zabrani politički islam\n18. 08. 2019. u 11:31\nSebastijan Kurc Foto Tanjug/AP\nU planu za borbu protiv svake vrste ekstremizma se posebna pažnja posvećuje političkom islamu, ali i desničarskom pokretu Identitaristi.\nOVP zahteva da se politički islam zabrani zakonom i namerava da progura ranije traženo rasformiranje "identitarista".\nKako bi se takve grupe mogle lakše razbijati OVP teži ka izmeni zakona o udruženjima.\n"Čim ekstremistički neprijateljski stavovi i prema državi Austrije budu ustanovljeni vlasti treba da dobiju mogućnost da rasformiraju jedan klub. To važi pre svega za Identitariste", istakao je član OVP Karl Marer.\nOn je ukazao da promena zakona o udruženjima nije bila moguća u koaliciji sa Slobodarskom partijom Austrije (FPO), a aktuelni zakon nije dovoljan da bi se takvi klubovi mogli zabraniti.


Paket od 5 relax masaža u trajanju od 30 minuta!\nPaket relax masaža eteričnim uljima\nPaket od 5 Relax masaža sa eteričnim uljima u trajanju od 30 minuta\nPaket od 5 relax masaža\nMasaže eteričnim uljima\nTretman za opuštanje, bez stresa i umora\nVerujemo da je u ovo vreme, u kom prevladavaju obaveze, ubrzan ritam življenja i stres, najveća želja pronaći svoj mir, opustiti se, biti negovan, napuniti se energijom, ući u sasvim drugi svet. Uživati u nečemu što nije svakodnevica, ali u čemu bismo hteli svakodnevno uživati. Njome postižemo osećaj smirenja i opuštanja, a ima trajan učinak na naše telesno i duhovno zdravlje.\nRelax masaža je masaža tela uz upotrebu eteričnih ulja, u ugodnom ambijentu uz opuštajuću muziku, mir i tišinu. Opustite se i uživajte u mirisima eteričnih ulja, čiji odabir u relax masaži ima posebnu ulogu - snažno deluju na emocije i duh, takođe i umiruju nervni sistem. Ova masaža je izvrstan način preventive u borbi protiv stresa, umora i drugih "bolesti" savremenog života.


Republika / VIZIJE SE POKLAPAJU: Analitičari objašnjavaju šta za Balkansku uniju znači Trampovo "zeleno svetlo"!\nsubota, 16. 11. 2019.| 07:08\nAnalitičari u Srbiji su detaljno objasnili šta Srbiji znači podrška Donalda Trampa u osnivanju Balkanske unije, kao i koliko se načela nove ideje poklapaju sa Trampovim vizijama o prevazilaženju konflikata i uspostavljanju trajnog mira.\nDejan Miletić, direktor Centra za globalizaciju, kaže da je podrška SAD velika stvar, pogotovo u jednom, kako kaže, ovako osetljivom procesu, za koji mnogi ne žele da uspe.\n- Pozicija SAD je konstruktivna jer oni vide tržište regiona kao jednu ozbiljnu šansu da svoj politički uticaj koji je u opadanju održe i osnaže ekonomskim aspektima i uvlačenjem krupnog kapitala. Konkretne investicije bi, naime, pokazale njihovu dobronamernost i jačale američki uticaj. Novi ambasador je i najavio jačanje ekonomske saradnje SAD i Srbije, a u ovom slučaju i čitavog regiona - ocenio je Miletić.\nMiletić: Amerika ovo vidi kao ozbiljnu šansu da svoj politički uticaj osnaži ekonomskim aspektima\nPolitički analitičar Dejan Vuk Stanković kaže da je očigledno da ideja predsednika Vučića doprinosi stabilizaciji prilika u regionu, smanjuje bezbednosne rizike i međunacionalne tenzije i otvara put saradnji na zdravim ekonomskim odnosima.\n- To se poklapa sa Trampovim i Grenelovim vizijama prevazilaženja konflikta i stvaranja trajnog mira putem ubrzanog ekonomskog razvoja i međudržavne saradnje - istakao je on.\nMOJ STAV: Miladin Kovačević, stručni saradnik MAT\nMnogo je benefita od balkanske unije, od uvećanja spoljno-trgovinske razmene do veće atraktivnosti za investicije i ulaganja. Ipak, najveći benefit bi bio poboljšanje situacije na tržištu rada imajući u vidu da bi ljudi mogli da se kreću bez ikakvih prepreka\nSrbija SAD Donald Tramp Balkanska unija Aleksandar Vučić Mali Šengen


Stranci pisali: Godinu dana blokade koja ne zanima Federaciju BiH - Akta.ba\n08.05.2021. 10:21 / Izvor: Akta.ba\n'Komisija za vrijednosne papire Federacije Bosne i Hercegovine, ključna institucija koja osigurava da banke, burza i dioničarska društva posluju transparentno i u skladu s pravilima, je u potpunosti paralizirana više od godinu dana'', navode u zajedničkoj izjavi EU u BiH, Ambasade Sjedinjenih Američkih Država u BiH, Britanske ambasade u BiH i OHR-a.\nPosljedice su ogromne za ekonomiju Federacije BiH kao i cijele zemlje. Komisija određuje uslove protoka novca kroz banke i preduzeća, i iz tog razloga utiče na poslovanje stotina kompanija, njihovih zaposlenih i poslovnih partnera, kao i na građane.\n"Pozivamo vlasti Federacije BiH da deblokiraju rad Komisije za vrijednosne papire tako što će bez odlaganja pristupiti imenovanju njenih članova i preduzeti sve neophodne korake kako bi osigurali da odluka o imenovanjima bude donesena brzo, uz potpuno poštivanje svih relevantnih zakona i kriterija odabira", navode u pismu.\nSudionici na tržištu i preduzeća zahtijevaju od svih tijela u ovom procesu hitno rješavanje situacije u vezi sa radom Komisije, uključujući trenutnu obnovu njenog funkcionisanja i izbjegavanje bilo kakvog budućeg nefunkcionisanja ove institucije. Federacija BiH, kao jedan od entiteta u demokratskoj zemlji čiji cilj je pridruživanje Evropskoj uniji, ne može si priuštiti paralizu jedne od svojih važnih institucija, istakli su.


Monopol UEFA-e - Osnivači Superlige razmišljaju o novom konceptu, Evropski sud donijet će konačnu odluku | Info-ks.net\n16.10.2021 u 16:39\nMonopol UEFA-e Osnivači Superlige razmišljaju o novom konceptu, Evropski sud donijet će konačnu odluku\nOrganizatori fudbalske Superlige, koja je ubrzo nakon osnivanja propala poslije pritiska UEFA-e i nacionalnih saveza, izgleda da još nisu odustali od želje za formiranjem novog takmičenja koje bi okupljalo najbolje evropske klubove.\nNjemačke novine Frankfurter Allgemeine Zeitung pišu o promjenama u sistemu takmičenja Superlige kao alternativu Ligi prvaka s 20 najboljih klubova i mogućeg drugog takmičenja sa dodatnih 20 timova, od kojih bi svi nastavili igrati u svojim nacionalnim prvenstvima.\nNavodno su novinari njemačkog lista imali uvid u dokument koji otkriva neka nova pravila i istovremenu kritikuje postojeća takmičenja pod okriljem UEFA-e.\nEvropska fudbalska federacija nedavno je obustavila svaki dalji postupak protiv Real Madrida, Barcelone i Juventusa, no upravo ovi timovi pozivaju na promjene sistema takmičenja, koje više ne bi bilo zatvoreno za većinu klubova.\nU dokumentu se također ističe kritika UEFA-e zbog postojećeg sistema Lige prvaka, a sam dokument prvenstveno je usmjeren na Evropsku komisiju i Evropski parlament.\nEvropski sud pravde sljedeće će godine odlučiti može li UEFA biti jedina koja ima monopol na evropska klupska takmičenja, a u nekoliko prethodnih slučajeva sud je presudio u korist različitih takmičenja, posebno kada je riječ bilo o košarci.\nKlubovi koji zagovaraju Superligu uvjereni su da u Ligi prvaka nema dovoljno kvalitetnih utakmica, da najbolji igrači ne igraju međusobno dovoljno često te da su najjače utakmice na rasporedu prekasno u sezoni. Uz sve to, oni optužuju UEFA-u da ne pobuđuje dovoljno interesa kod mlađih generacija, što posljedično dovodi i do manjeg broja gledalaca.\nIzvorni plan Superlige s klubovima u zatvorenom klupskom takmičenju propao je u aprilu za manje od 24 sata, a nakon prostesta navijača, ligaških takmičenja, saveza i brojnih vlada širom Starog kontinenta.\nProvokacija Fudbalski savez Kosova: Žalićemo se UEFA zbog majica koje su nosili igrači\nOzbiljne optužbe Blatter i Platini optuženi za prevaru, prijeti im po pet godina zatvora\nJeste li znali za ovo pravilo? Stiglo pojašnjenje zašto gol Francuske nije poništen\nIMA SLABO PAMĆENJE Ronaldo demantovao da želi nadmašiti Messija po broju Zlatnih lopti, snimak iz 2019. pokazuje suprotno\nTroškovi života Objavljena lista najskupljih gradova na svijetu u 2021: Pariz više nije lider\nPOZNATI GLUMAC Alec Baldwin tvrdi da nije povukao okidač na kobnom snimanju filma\nZvijezda Lakersa LeBron James kupuje NBA klub?


Mostar: Preminula žena, 12 pozitivnih | Trebinje Danas\nTokom protekla 24 časa u Klinici za infektivne bolesti Univerzitetske kliničke bolnice u Mostaru preminula je 81-godišnja Mostarka pozitivna na kovid-19, saopšteno je iz Kriznog štaba Hercegovačko-neretvanskog kantona.\nNa Klinici se trenutno liječi 11 pacijenata od kojih su tri na mehaničkoj invazivnoj, a jedno na mehaničkoj neinvazivnoj podršci.\nJuče su na Kliniku za infektivne bolesti primljena dva pacijenta, navodi se u saopštenju.\nNa Univerzitetskoj kliničkoj bolnici testirano je 299 uzorka od kojih 18 pozitivnih sa područja HNK-a, i to iz Mostara 12, Čapljine dva, te po jedan iz Konjica, Ravnog, Čitluka i Stoca.\nSanitarni inspektori izdali su 86 rješenja o samoizolaciji i izolaciji.


Putovanje u San Điminjano - Smeštaj i last minute ponude - Putuj Sigurno\nPutovanje u San Điminjano\nPutujSigurno » Italija » San Điminjano\nSan Điminjano znamenitosti – aranžmani za San Điminjano putovanje: Ovaj srednjovekovni gradić koji se nalazi u središnjoj Italiji, poznat je i pod nazivom “grad sa lepim kulama”, pa ne čudi da su kada je u pitanju San Điminjano znamenitosti te koje mame turiste iz svih krajeva sveta da posete ovaj italijanski grad. Kule u ovom gradu su veoma dobro očuvane, a ceo istorijski centar je od 1990. godine zaštićen kao kulturna baština UNESCO-a. San Điminjano je takođe poznat i po proizvodnji belog vina, Vernačija di San Điminjano, a sorta Vernačija poseduje zaštićeno geografsko poreklo.\nPutovanje u San Điminjano je idealna opcija ako želite da se odmorite, opustite i upoznate kulturu i istoriju Italije i njenog naroda i to sve uradite bez prevelike gužve. San Điminjano je grad koji odlikuje visoke kule i veoma gostoljubiv narod, pa ukoliko se odlučite da obiđete i posetite i ovaj deo Italije, na našem sajtu možete pogledati kakvi sve San Điminjano aranžmani postoje i već sada sebi rezervisati posetu ovom jedinstvenom italijanskom gradu.\nSan Điminjano smeštaj\nAranžmani za San Điminjano uglavnom podrazumevaju i smeštaj i prevoz, a neretko je poseta ovog italijanskog grada deo aranžmana nekog drugog grada u Italiji. Ukoliko se odlučite da posetite i odsedate isključivo i baš u ovom gradu, na raspolaganju su vam prelepi hoteli sa visokim kvalitetom usluge, kao i određen broj apartmana i soba, za one koji više preferiraju privatan smeštaj. Takođe, bitno je napomenuti da bez obzira gde vam se nalazi smeštaj, vrlo je lako snaći se u gradu, te ako odsedate na periferiji, ne treba očajavati, već je dovoljno raspitati se kod starosedeoca koji su veoma ljubazni i voljni da pomognu svim turistima.\nSan Điminjano šta videti i obići?\nAko se odlučite da obilazite ovaj deo Italije, zbog veoma dobre klime, nije mnogo bitne da li se opredelite da posetite San Điminjano na proleće ili pak na jesen. Ovaj grad karakterišu brojne kule koje čine da se osećate kao da ste u nekom drugom veku. Naime, porodice koje su vladale ovim gradom, kroz vekove su podigle čak 72 kule. Od velikog broja kula, samo je 14 kula preživelo, te upravo one doprinose tome da gradić izgleda potpuno srednjovekovno i da je cela atmosfera u gradu takva.\nUkoliko se nađete u ovom gradiću u srcu Toskane, pored brojnih znamenitosti, obavezno probajte zasigurno najbolji sladoled na svetu koji se decenijama pravi upravo u San Điminjanu. Svima je dobro poznato da je ovaj italijanski grad poznat po proizvodnji belog vina, te ga i mnogi obilaze kako bi probali neka od najukusnijih vina sveta, ali ono što mali broj ljudi zna je da je ovaj grad popularan i prepoznatljiv i po najsavršenijem sladoledu. Ne preterujemo sa opisima, jer sladoledžija koji pravi ovaj sladoled ima nekoliko svetskih priznanja za to. Ako se upustite u avanturu u gradu San Điminjano, iskusite tradicionalnu italijansku kuhinju i uživajte u veličanstvenim građevinama ovog italjanskog gradića.


Republika Srpska donijela uredbu o kontrolisanju cijena\nU Republici Srpskoj sutra stupa na snagu Uredba o propisivanju mjere neposredne kontrole cijena, koju je Vlada Republike Srpske donijela kao privremenu mjeru radi sprečavanja poremećaja na tržištu u vezi sa snabdijevanjem robom, tokom pandemije korona virusa u Republici Srpskoj, saopšteno je u srijedu iz entitetskog Ministarstva trgovine i turizma.\n"Razlog za propisivanje navedene mjere je prevencija i suzbijanje nerealnog utvrđivanja cijena i eventualnog nepoštenog ponašanja pojedinih trgovaca, sa ciljem zaštite ekonomskih interesa građana i omogućavanja uredne snabdjevenosti tržišta", navedeno je u saopštenju.\nOgraničenje se odnosi na osnovne životne namirnice, sredstva za dezinfekciju, kao i zaštitnu opremu u borbi protiv korona virusa.\nIstiče se kako je uredbom propisano ograničavanje marži svih učesnika u lancu snabdijevanja robom ili proizvodima tako da ne prelaze nivo marži te robe ili tih proizvoda koja je evidentirana na dan 5. marta 2020. godine.\nDodaje se i da će novčane kazne za prekršioce Uredbe, u zavisnosti od toga da li je riječ o preduzetniku, privrednom društvu ili odgovornom licu u privrednom društvu, iznositi od 5.000 KM do 10.000 KM.\nStupanjem na snagu ove Uredbe, kako se ističe, prestala je da važi Uredba o vraćanju cijena na prethodni nivo, koja je bila u primjeni od 18. marta ove godine, a koja je donesena kao privremena mjera neposredne kontrole cijena s ciljem zaštite životnog standarda stanovništva zbog situacije nastale pojavom virusa korona u Republici Srpskoj.


Časopis Industrija :: Digitalni NZM prekidač kompanije Eaton kombinuje slobodu povezivanja, maksimalnu bezbednost i unapređeno rukovanje u jednom kompaktnom uređaju\nDigitalni NZM prekidač kompanije Eaton kombinuje slobodu povezivanja, maksimalnu bezbednost i unapređeno rukovanje u jednom kompaktnom uređaju\n27.09.2018 Komentari: 0\nEaton, kompanija za upravljanje električnom energijom, predstavlja narednu generaciju niskonaponskih prekidača serije NZM. Novi uređaj se znatno lakše montira i jednostavniji je za rukovanje zahvaljujući upotrebi tehnologije Power Xpert Release (PXR), koja omogućava poboljšano povezivanje i širok opseg integrisanih funkcija za merenje. Rezultat toga su smanjeni troškovi montaže za proizvodjače mašina i sistem integratore.\nU isto vreme, dodatne funkcije kao što su Arcflash Reduction Maintenance SystemTM (ARMS) ili selektivnost zone pružaju zaštitu radnika i mašine koja je i iznad standardom zahtevanih.\nZahvaljujući tehnologiji PXR, rukovaoci mogu direktno da komuniciraju sa zaštitnom jedinicom preko laptop računara, koristeći USB vezu. Softver Power Xpert Protection Manager (PXPM), koji je besplatan, olakšava pristup informacijama, izmenu podešavanja ili nadgledanje zaštitnih funkcija razvodnog postrojenja.\nČak i bez upotrebe skupe opreme za spoljno testiranje, moguće je proveriti konfiguraciju parametara zaštite, funkcionisanje sklopova zaštitne jedinice ili ispravnost povezivanja uređaja sa okidačem. Pored toga, softver omogućava rukovaocima da simuliraju struju i da automatski porede vremena okidanja, u skladu sa izabranom krivom okidanja. Softver snima sve rezultate testova i potom ih sastavlja u izveštaj na kom postoji vremenski žig i koji se može odštampati. Indikator veka trajanja osigurava pravovremenu zamenu uređaja u vremenskom okviru predviđenog održavanja. Svaki digitalni NZM uređaj je opremljen produženom evidencijom događaja do 200 unosa.\nSofisticirana funkcija merenja energije je unapred instalirana na svakom kompaktnom prekidaču. U stanju je da meri struju i napon uz tačnost od 0,5%. Zbog ove tačnosti uređaj ispunjava standard za merenje energije Klase 1, u skladu sa standardom IEC 61577-12, čime se dobijaju tačni podaci o potrošnji električne energije u svrhe upravljanja energijom. Rukovaoci takođe mogu da prenose sve podatke, bilo putem integrisanih protokola Modbus ili Profibus ili putem Ethernet modula. Lozinka štiti uređaj od svih neovlašćenih izmena.\nDa bi se osigurala maksimalna zaštita osoblja, na primer osoblja zaduženog za održavanje, Arcflash Reduction Maintenance System kompanije Eaton se predstavlja kao opcija za sve kompaktne NZM prekidače. Skraćenjem vremena okidanja, sistem istovremeno smanjuje energiju koja se oslobađa usled pojave električnog luka. Ukoliko se doda sistem Arcon, svaki električni luk može da se u potpunosti ugasi u roku od 2 ms. Integrisana zonska selektivnost (ZSI) pomaže da se utvrdi hijerarhijska selektivnost za raspodelu energije unutar instalacije.\n„ZSI ograničava posledice kvara na komponente koje su neposredno pogođene, što znači da nije potrebno isključiti kompletno postrojenje odnosno delove koji nisu obuhvaćeni kvarom.\nOvim se unapređuje raspoloživost čitave instalacije“, zapaža Danijel Džansen, menadžer proizvoda u kompaniji Eaton za kompaktne prekidače u izlivenom kućištu.\nOpseg NZM prekidača u izlivenom kućištu do 1.600 A dostupan je u različitim verzijama: sa osnovnom funkcionalnošću (AX), sa proširenom funkcionalnošću (MX, VX) i kao najnaprednija verzija sa merenjem energije (PX, PMX).\nKako bi instalacije na kojima rade projektanti bile još isplativije, kompanija Eaton nudi dodatnu verziju sa kapacitetom isključenja kratkog spoja do 70 kA. Pored toga, opseg podešavanja preopterećenja u okviru zaštitne jedinice je proširen na vrednost između 40% i 100% nazivne struje. Pored svih dodatnih funkcija, dimenzije uređaja su identične dimenzijama uređaja iz prethodnih generacija.


U Nišu i Vranju još po dve žrtve korona virusa, u Leskovcu preminuo pacijent iz Medveđe - JuGmedia\nU Nišu i Vranju još po dve žrtve korona virusa, u Leskovcu preminuo pacijent iz Medveđe\nOvo su današnji podaci iz kovid bolnica na jugu Srbije gde se trenutno leči oko 320 pacijenata, a samo u kovid objektima Kliničkog Centra Niš hospitalizovano je 150 pacijenata od kojih je kod 99 prisustvo virusa.\n“Svi pacijenti su pod 24 – časovnim nadzorom i detaljnim monitoringom životnih funkcija od strane lekara i medicinskog osoblja niškog Kliničkog centra. Njihov klinički status se procenjuje iz minuta u minut, a terapijske mere preduzimaju u odnosu na terapijski odgovor”, navodi se u saopštenju.\nU leskovačkoj kovid bolnici preminuo je pacijent iz Medveđe star 80 godina, a trenutno je hospitalizovano 56 ljudi od kojih je 38 infiocirano koronom.\nU dve kovid bolnice u ZC Vranj popunjeno je 108 kreveta, a kod 97 pacijenata je potvrđeno prisustvo virusa. Među njima nema dece zaražene virusom.


Najava - Književno veče sa Gojkom Đogom i Milicom Bakrač | Trebinje Live\nNajava - Književno veče sa Gojkom Đogom i Milicom Bakrač\nKnjiževno udruženje "Susret" treću godinu zaredom organizuje netipične pjesničke večari u saradnji sa Muzejom Hercegovine.\nVeć drugu godinu manifestacija je podržana od strane Ministarstva spoljnih poslova Srbije (Uprava za dijasporu i saradnju sa Srbima u regionu).\nProjekat pod nazivom "Očuvanje srpske tradicije i poetska moć srpske istorije" sastoji se iz dvije povezane manifestacije - Viteška nadmetanja "Dušanov mač, Stefanov štit" i poetsko - scensko večeri "Tragom predaka".\nPjesnikinje Olgica Cice i Milana Babić ugostiće velikane srpske poetske misli: akademika Gojka Gojka Đoga i Milicu Bakrač.\nKnjiževno veče će obogatiti drevna srpska pjesma u izvođenju Marije Ninković i klavirskoj pratnji Božidara Boba Vučura, radovi na svili Olivere Milunović i dječiji radovi polaznika Centra Kembridž (Srpski srednjovjekovni grbovi).


Satovi i nakit uz besprekorno čist zvuk i sliku - ekskluzivno u Porto Montenegru - Harper‘s Bazaar\nNova kolekcija luksuznog nakita američkog brenda Misahara, koji se dizajnira u Njujorku, daje poseban „sjaj“ urbanoj i blistavoj modnoj destinaciji Porto Montenegro – avangardan i vanvremenski nakit, ručno pravljen i rađen za autentičnu ženu, a karakterišu ga prepoznatljive boje Jadrana.\nI ovog leta, “vreme je” za Excelsior - pažljivo biranim modelima satova prestižnih brendova, Cartier, Chopard, Hublot, Pasquale Bruni, Raymond Weil, Tag Heuer, Ulysse Nardin, Vacheron Constantin posebno se raduje gospoda koja voli sinergiju inovativnosti, strasti prema sportu i prestiž u dizajnu popularnih merača vremena.\nPM ove sezone poželeo je dobrodošlicu i popularnom brendu Bang&Olufsen, lideru u domenu besprekorno dizajniranih zvučnika, televizora i slušalica. Ovaj brend proslavio je nedavno svoju 90.godišnjicu, a čitav proces kreiranja ovih muzičkih sistema odaje počast kvalitetu i luksuzu, a kreativan tim je zagovornik istraživanja novih paleta opcija, od materijala do tehničkih mogućnosti u dizajnu slike i zvuka.\nIskreno sa direktorom Sportina grupe Isakom Nuhićem: O novim navikama kupaca, modnim trendovima i online šopingu\nU razgovoru sa novim direktorom Sportina grupe, koja se kupcima iz čitave regije svake sezone predstavlja sa više od 90 svetskih brendova u svojoj bogatoj ponudi, gospodin Isak Nuhić otkrio nam je stavove jedne od najvećih fashion retail kompanija na domaćem tržištu, koja potrebe savremenog kupca ima na prvom mestu.\nOtkrijte novu Kiko Milano holiday liniju šminke koja nam servira čist glamur.\n7 odevnih komada koje međusobno možete da kombinujete\nEksperimentišite promišljeno za postizanje savršenih dnevnih kombinacija.


Mostar: Gužve na ‘drive-in testiranju’ - Top Portal\nNaslovnica Vijesti Hercegovina Mostar: Gužve na ‘drive-in testiranju’\nMostar: Gužve na ‘drive-in testiranju’\nVelike gužve su na parkingu Franjevačke crkve u Mostaru, gdje je od danas počelo testiranje građana na prisustvo Sars-CoV-2. Dom zdravlja Mostar juče je za Bljesak.info rekao kako se provode testiranja na osobama koji su pozitivni i koji su bili u kontaktu s pozitivnom osobom.\n”Pacijenti koji su pozitivni ili oni koji su suspektni na COVID-19, pregledavaju se u posebnoj, izdvojenoj ambulanti, odnosno Febrilnom punktu u sklopu Izolatorija Doma zdravlja Mostar, što donekle predstavlja sigurnost za neometan rad i pružanje ostalih usluga u ovoj ustanovi”, rekla je Ines Popovac, portparol Doma zdravlja Mostar.\nRekla je da je obveza svakog pacijenta kojem je propisana izolacija, da se redovno javlja svome porodičnom ljekaru i izvještava ga o svojem stanju.\n“Ljeka shodno stanju pacijenta organizuje dalji tok praćenja i eventualnog liječenja. Po potrebi se obavljaju kućne posjete, a pacijenti sa težim simptomima se upućuju na dalju obradu u Febrilni punkt ili eventualno u Covid bolnicu”, kaže Popovac, dodajući: ”Želimo napomenuti da su, zahvaljujući dobroj organizaciji menadžmenta Doma zdravlja Mostar predvođenim direktorom Mariom Kordićem, naši ljekari dostupni 24 sata na telefon, što je rijetka praksa bilo gdje u svijetu. Naručivanje i obrada u Febrilnom punktu se obavlja u istom danu, dostupnost kućnih posjeta COVID pozitivnih pacijenata je na visokom nivou i, vjerujemo, mnogo pristupačnija u odnosu na regiju. Organizovan je prijevoz težih pacijenata, kao i svih socijalno ugroženih i ranjivih grupa, do Febrilnog punkta, pregled i dijagnostika se vrše na jednom mjestu te u slučaju potrebe davanje intravenskih infuzija i prijevoz do kuće”, kazala je Popovac. Bjesak\nPrethodni članakIstraživanje: Ubjedljiva prednost SNSD-a i Radojičića\nNaredni članakLavrov: Nastavak stranog nadzora – poniženje za BiH


pink.rs | Održan kolegijum ministra Vulina sa rukovodiocima PU za Grad Beograd: Minutom ćutanja održana počast patrijarhu Irineju! (FOTO)\nOdržan kolegijum ministra Vulina sa rukovodiocima PU za Grad Beograd: Minutom ćutanja održana počast patrijarhu Irineju! (FOTO)\nIzvor: mup.rs, Foto: Ministarstvo unutrašnjih poslova Republike Srbije ||\nKolegijum ministra unutrašnjih poslova Republike Srbije Aleksandra Vulina sa rukovodiocima Policijske uprave za grad Beograd počeo je minutom ćutanja povodom smrti patrijarha srpskog gospodina Irineja.\nMinistar unutrašnjih poslova je rekao da od novog rukovodstva beogradske policije očekuje još bolje rezultate u borbi protiv kriminala. Pohvalio je dosadašnji rad PU za grad Beograd, imajući u vidu da je od početka godine zaplenjeno tri i po puta više droge u odnosu na isti period prošle godine, kao i da je veći procenat rasvetljavanja krivičnih dela.\nMinistar Vulin je istakao da poseban akcenat u radu policije, osim borbe protiv organizovanog kriminala, mora biti na iskorenjivanju uličnog kriminala, reketa, vršnjačkog nasilja.\nPrema njegovim rečima, upravo je ovaj tip kriminala onaj koji pogađa običnog čoveka zbog čega će se policija svim snagama boriti protiv nasilnika, droge u školskim dvorištima i svega onoga što uznemirava svakodnevni život običnog građanina.\nIstakao je da je i, pored dobrih statističkih pokazatelja, činjenica da se građani često osete nebezbedno, a policija je tu da da sve od sebe da se njihov osećaj promeni.\nOn je posebno naglasio da je veoma bitno da građani Srbije imaju puno poverenje u svoju policiju i da je ona uvek tu za njih. Na kolegijumu je konstatovano da je na teritoriji PU za grad Beograd u ovoj godini zabeleženo smanjenje ukupnog kriminala za 15,6 odsto u odnosu na isti period prethodne godine, kao i da je očuvano stabilno stanje javnog reda, uprkos činjenici da je tokom julskih protesta došlo do njegovog narušavanja.\nKolegijumu je prisustvovao i direktor policije Vladimir Rebić.\nMinistar Vulin uputio telegram saučešća povodom smrti patrijarha Irineja


Zastave EU i Srbija\nNajava otvaranja poglavlja 23 i 24 – pobudila je nadu da će, s obzirom na obavezu usklađivanja zakonodavstava Srbije i EU, konačno svanuti posrnulom srpskom pravosuđu.\nOno se još uvek rve sa političkim pritiscima, slučajevima bez epiloga još iz Miloševićevog vremena, kao i najnovijim aferama poput noćnog rušenja u jednom od beogradskih kvartova.\nŠta su izazovi, a šta konkretne dobrobiti?\nPred Srbijom je dosta posla u procesu koji je zahtevan, dugotrajan i nekada frustrirajući smatra Jadranka Joksimović, ministarka evropskih integracija u tehničkoj Vladi Srbije.\n“Šefica pregovaračkog tima, Tanja Miščević, je poslala pregovarački okvir za poglavlja 23 i 24 i za poglavlje 5. To je poglavlje javnih nabavki, veoma je važno kao deo sistemske borbe protiv korupcije. Mislim da ćemo i to poglavlje moći da otvorimo u paketu sa ovim. Sad kad smo otvorili ova najvažnija politička poglavlja, odnosno nismo otvorili nego bi to trebalo da se desi, mislim da do kraja godine možemo da otvorimo još nekoliko koja smo pripremili i na kojima smo aktivno radili”, uverena je Jadranka Joksimović.\nGovorimo o poglavljima koja su svojevrsni indikatori stepena građanskih prava i sloboda u jednom društvu i po, doduše nepisanom pravilu, ona koja se i poslednja zatvaraju.\nTanja Miščević podvlači da su to merila koja isključivo donose dobrobit jednom društvu.\n“Intenzitet sprovođenja svih tih elemenata, reforme pravosuđa, borbe protiv korupcije, vladavine prava ili pak reforme policije jeste ono što je korist i Srbije kao društva i same Evropske unije. Dakle zbog razumevanja i kredibiliteta koje je Srbija stekla u poslednjih nekoliko meseci, zaista verujem da bi Srbija mogla otvoriti ova poglavlja tokom holandskog predsedavanja”, smatra Tanja Miščević.\nVeć na samom startu usklađivanja pravnih tekovina Srbije i Evropske unije dogodio se izuzetak. Deluje da su se poglavlja 23 i 24, našla u senci potrebe normalizacije odnosa sa Kosovom, što je u pregovorima Srbije i Evropske unije definisano posebnim poglavljem pod rednim brojem 35 koje je, uz ono koje se odnosi na stanje u javnim finansijama, otvoreno krajem prošle godine.\nPravosuđe, međutim, ostaje možda i najveći izazov za državu koja decenijama ne uspeva da razreši ni najteže slučajeve, poput ubistva novinarke Dade Vujasinović, pogibije gardista u tajnom vojnom objektu “Karaš” u Topčideru, ali i proces protiv ubica novinara Slavka Ćuruvije u kome je, posle dugotrajnog tavorenja, došlo do izvesnog napretka.\nAleksandra Joksimović, direktorka Centra za spoljnu politiku, upozorava da se Srbija otvaranjem poglavlja 23 i 24 suočava sa velikim izazovom. Ukoliko mu ne bude dorasla, može se dogoditi značajno usporavanje, pa čak i zaustavljanje procesa evrointegracija.\n“U tom kontekstu Evropska unija već ima iskustvo da su zbog kompleksnosti poglavlja ona često nešto što zaustavlja ovaj proces. Zato je odlučeno, temeljem ovakvih iskustva, da to budu prva poglavlja koja se otvaraju i poslednja koja se zatvaraju u procesu evropskih integracija. Prvi put je ovakva praksa primenjena u pregovaračkom procesu sa Crnom Gorom. Očekuje se da se Srbija harmonizuje sa određenim zakonodavnim rešenjima Evropske unije. Ali ne samo to, već da ista i primeni u praksi”, objašnjava Aleksandra Joskimović.\nŠta to konkretno znači za građane države u kojoj se, više od mesec dana pošto su maskirane osobe pod okriljem noći rušile u delu njene prestonice, zarobivši pritom očevice i čuvare srušenih objekata, čeka na nekakav rezultat istrage? U zemlji u kojoj je nezavisni državni organ – zaštitnik građana u svom izveštaju izneo sumnje da je deo policijskog aparata bio uključen u događaje u Savamali što nije izazvalo nikakvu reakciju države.\nIstovremeno, sudovi obaraju optužnice protiv osumnjičenih za ozbiljna krivična dela zbog nestručnog i neveštog delanja nadležnih – kao što se to ove nedelje dogodilo u slučaju Dragoslava Kosmajca.\nDragana Boljević, sudija Apelacionog suda i predsednica Društva sudija Srbije, objašnjava da bi se najavljenim iskorakom u procesu evrointegracija Srbije otvorio i prostor za otklanjanje bitnih i brojnih nedostataka u srpskom pravosuđu, od depolitizacije do uvođenja razumnih rokova suđenja.\n“Zato što osećamo različite vrste ili pritisaka ili se događaju situacije u kojima se ne preduzimaju pravi koraci da bi se omogućilo da građanin dobije nepristrasnu i pravičnu odluku. Tako da, ‘ajde da se sada ponadamo da će tu postojati jedna druga strana koja će, nadam se, biti više zainteresovana – počev od ove faze postupka. Da ispita šta su suštinske stvari koje treba da se menjaju i da vidi da li se zaista radi na njima. Do sada, u poslednjih par godina, Evropska unija se nije suštinski udubljivala u to”, podvlači Dragana Boljević.\nDržave članice Evropske unije će u petak u Komitetu za proširenje u Briselu raspravljati o tekstu pregovaračkih pozicija koji im je dostavila Srbija.


Milja Mladenović, Author at Istinomer\nPočetna Autor: Milja Mladenović\nTradicionalni srpski divlji rizortovi\nOblikovanje prostora i strateško planiranje u Srbiji kao da su isključivo diktirani investicijama. Čak i odlična ideja osnaživanja različitih gradova i opština, uspela je da bude svedena na nivo „luksuznih rizortova u divljini“, koji treba da privlače turiste. U strateškom planiranju u Srbiji, i u ovom slučaju, glavnu ulogu nemaju planeri, već mitska figura šeika, koji na sumnjivo poznat način “veliku kesu dreši da probleme moje reši”.\nReakcije na tekst „Arhitekturom protiv Beograda“, čiji je osnovni cilj analiza i anticipiranje promena u bloku između Bulevara kralja Aleksandra i Golsvordijeve, Hadži-Đerine i Trnske ulice, pokrenule su novi talas preispitivanja beogradskog planskog sistema.\nDa li palme na Kalemegdanu nagoveštavaju ponovnu pojavu Panonskog mora ili su tu samo da bi Beograd ličio na all-inclusive letovališta? Egzotična stabla sigurno nisu nikla iz odgovornog urbanističkog planiranja.


Od Velikog praska do nastanka čoveka: Pogledajte neverovatan snimak formiranja univerzuma (VIDEO) – Praktični recepti\nHome » Zanimljivosti » Od Velikog praska do nastanka čoveka: Pogledajte neverovatan snimak formiranja univerzuma (VIDEO)\nU ogromnoj kosmičkoj skali, čovečanstvo i naš mali dom u svemiru apsolutno su beznačajni, što dokazuje i neverovatan time-lapse video Džona Bosvela u kome svaka sekunda predstavlja 22 miliona godina. Čovek se pojavljuje tek u poslednjoj sekundi.\n“Može biti pomalo teško dokučiti koliko je 13,8 milijardi godina zapravo dug period. Što duže gledate video, to više shvatate koliko je star univerzum i koliko su zapravo ljudi sićušni u toj ogromnoj šemi. Nadam se da će ovaj eksperiment učiniti da razmislite o godinama koje su prolazile pre nego što smo se mi pojavili”, kaže Džon koji je za svoj video koristio snimke NASA, Voyage of Time, Cosmic Voyage, Wonders of the Universe i drugih izvora.\nApril 16, 2018 admin Zanimljivosti No Comment


TotalCar.rs » Dva promotivna videa Audija S8 Plus\n0 komentara 5091 pregleda\nAudijev najsnažniji S8 model pojavio se u dva promotivna videa.\nA8 (D4) je na putu ka svojoj zasluženoj penziji, ali ova kompanija namerava da dokaže da je aktuelni S8 još uvek živ, kroz lansiranje modela naprednijih specifikacija pod nazivom Plus verzija. Ona će razvijati čak 605 konjskih snaga i 700 Nm obrtnog momenta, zahvaljujući svom twin-turbo V8 4.0-litarskom motoru.\nU realnosti, ovom automobilu potrebno je 3.8 sekundi da ubrza do stotke, dok maksimalno razvija brzinu elektronski ograničenu na 250 km/h, što su sasvim solidne brojke za model njegove veličine i težine. Kupci koji bi želeli da ga voze na autoputevima sa neograničenom brzinom verovatno će biti zainteresovani za podatak da njegova brzina može biti ograničena na 305 km/h.\nOvo je najbliže što će se aktuelna A8 generacija približiti RS8 specifikaciji, što će za većinu njegovih kupaca biti sasvim dovoljno. Cena ovog modela u Nemačkoj iznosi 145.200 evra, a u prodaju ulazi u novembru, sa LED farovima i 21-inčnim aluminijumskim točkovima sa 275/35 gumama, kao delovima standardne opreme.\nAnalitičari uvereni: 2020. će biti godina električnih automobila\n„Dženeral motors“ preuzeo primat


Već na startu Teodosić i ekipa stavili su "kengurima" do znanja da neće moći da ponove partiju iz grupne faze, a o ovom najbolje svedoči činjenica da je Australija u prvih 10 minuta ubacila svega pet poena. Nakon toga još jednom maestralna odbrana srpskih košarkaša, koja u drugoj deonici prima samo devet poena, ukupno 14 za poluvreme. Ni odbrana Australije nija bila slaba, ali su "orlovi" uspeli da nađu rupu u njoj i za prvo poluvreme ubace 35 poena.\nReđale su se akcije Miloša Teodosića solo prodorima, perfektnim dodavanjima, milimetarski preciznim, zatim ponovo izvrsnom odbranom, onda opet rešenjem u napadu, kojim je Australija potpuno izgubila ritam. Selektor Đorđević pokazao je kvalitet i načinom na koji je skautirao rivala, a pre svega spremanjem odbrane.\nPažljivo su američki mediji skenirali igru "orlova", a najviše su oduševljeni majstorijama Teodosića, koji kako kažu "uvek može da pronađe rupu u odbrani".\nPoznati sajt sbnation.com navodi da Srbiji ipak najveća prepreka stoji u finalu, međutim Đorđevićevi igrači mogu da budu ponosni na sjajno polufinale koje su odigrali. Ipak, oni dodaju da izabranici Majka Kžiževskog moraju dobro da se pripreme za borbu za zlato da slučajno i oni ne bi prošli kao i Australija.\nSrbija je ušla u finale svesna da je Australija favorit i da "kenguri" žele da se sa Amerikancima sastanu u borbi za zlato. Međutim, "orlovi" su Australiji napravili pakao od života. Držati jedan od najboljih napada na svetu na samo pet poena u četvrtini zaista zaslužuje svaku pohvalu.\nSrbi su već u utakmici protiv SAD u grupnoj fazi Amerikancima uterali strah u kosti. Ipak, tim Amerike je i dalje dovoljno jak da može da pobedi svaku ekipu na svetu, međutim oni neće moći da dođu na finale nepripremljeni, jer Srbi su pokazali da i te kako mogu da im zadaju nevolje. Teodosić je pokazao da je majstor vođenja lopte, a Srbi su disciplinovana i nesebična ekipa.


Gradonačelnik Bora Aleksandar Milikić o protestu protiv zagađenja – RADIO TELEVIZIJA BOR\nGradonačelnik Bora Aleksandar Milikić o protestu protiv zagađenja\nBOR – „Pojedine političke organizacije nevešto koriste dešavanja u Boru da bi podigle svoj politički rejting. Na protestnom skupu ispred direkcije kompanije Ziđin Koper Bor bilo je najmanje Borana, a znatno više ljudi iz drugih gradova, pre svega iz Beograda i Zaječara. Očigledno je da namera organizatora nije bila da se usprotive zagađenju, već nešto sasvim drugo“, naglasio je na konferenciji za novinare gradonačelnik Bora Aleksandar Milikić, a povodom protesnog skupa koji je organizovan ispred direkcije kineske kompanije Ziđin.\n„Mi smo jedini na vreme rekli da postoji određeni problem sa aerozagađenjem. Mi smo formirali Radnu grupu koja na zakonski i legitiman način razgovara i sa Ziđinom, i sa meštanima. U tu priču smo uključili i nevladine organizacije i sve koji bi trebalo da budu uključeni u rešavanje problema aerozagađenja u gradu. Da donosimo planove i menjamo stvari onako kako bi trebalo. I Bor će biti bolji i čistiji i radimo na tome zajedno mi kao grad iz našeg ugla, Vlada Republike Srbije i Ziđin“, rekao je gradonačelnik Bora Aleksandar Milikić.\n„Kada je reč o problemu zagađenja u Boru, on je evidentan, ali je isto tako evidetno da će se taj problem rešavati vrlo ozbiljno i temeljno, pre svega kada je reč o rukovodstvu grada, a potom i u kompaniji Ziđin u kojoj, slobodno mogu reći, pripremaju velike projekte i ozbiljno gledaju na Bor i na investicije u gradu u ekologiji, u ekonomiji i oblasti socijalne zaštite“, istakao je, između ostalog gradonačelnik Bora, Aleksandar Milikić, na konferenciji za medije u Boru.\nTags: aerozagađenje, ekoloski, gradonacelnik, konferencija za novinare, politički, protest, za medije, ziđin\nPrevious Grad Bor obeležio slavu Đurđic\nNext Za rekonstrukciju zaječarske škole 200 miliona dinara


Development - 2ULTIMATE STUDIOS, LLC.\nPROFESIONALNA IZRADA WEB PREZENTACIJA\nEVERTON funkcioniše po principu server/klijent što znači da je u potpunosti prilagođen za rad u mrežnom okruženju. Svi podaci su centralizovani na jedno mesto čime je pojednostavljen rad i za efikasno izveštavanje i analizu podataka.\nNaša aplikacija ima jednostavan sistem kontakt listi koji vam omogućava lak i brz rad sa velikim količinama brojeva telefona. Na raspolaganju vam je i pregled poruka koje ste poslali, kao i onih kojima je slanje tek zakazano.\nEmail marketing predstavlja jedno od najefikasnijih sredstava marketinga koje je danas poznato. Svaka kompanija koja želi da ostvari poslovni uspeh, ne može da ignoriše veliku prodaju i marketinški potencijal email marketinga.


Dozvoljavanje programu da komunicira kroz Windows zaštitni zid\nPo podrazumevanoj vrednosti, većina programa se blokira od strane Windows zaštitnog zid da bi vaš računar bio bezbedniji. Da bi ispravno funkcionisali, neki programi mogu da zahtevaju da im dozvolite da komuniciraju kroz zaštitni zid. Evo kako to da uradite:\nU levom oknu izaberite stavku Propusti program kroz Windows zaštitni zid. Ako vam bude zatražena administratorska lozinka ili njena potvrda, otkucajte lozinku ili je potvrdite.\nPotvrdite izbor u polju za potvrdu pored programa koji želite da dozvolite, a zatim kliknite na dugme U redu.\nPre nego što dozvolite prolazak programa kroz zaštitni zid, uverite se da razumete koje rizike to uključuje. Za više informacija pogledajte odeljak Koji su rizici propuštanja programa kroz zaštitni zid?\nTakođe pogledajteRazumevanje postavki Windows zaštitnog zidaOtvaranje porta u Windows zaštitnom zidu zaštitni zid: najčešća pitanja


Zbogom Rusiji: Više ne zavisimo od vas 9 Jul 2018 - b92\n24 Jan 2010 Zlatna eolska energija\nLideri tri male baltičke države i Poljska potpisale su dugo očekivani sporazum o priključivanju njihovih elektromreža na mrežu Evropske unije 2025. godine. Time će, kako navodi agencija Rojters, biti okončana njihova zavisnost od Rusije. Estonija, Letonija i Litvanija, koje su nekada bile pod patronatom Moskve, a od 2004. su članice Evropske unije i NATO-a, priključenost na rusku elektromrežu vide kao pretnju njihovoj nacionalnoj bezbednosti. Rusija, na koju se trenutno oslanjaju tri baltičke države u snabdevanju električnom energijom, nikada tim zemljama nije isključila struju niti je pretila da će to učiniti, dodaje britanska agencija.\nSporazum, u čiju je kopiju Rojters imao uvid, biće potpisan sa predsednikom Evropske komisije Žan-Klodom Junkerom, na marginama samita lidera EU u Briselu.\nS ovim sporazumom se stavlja tačka na višegodišnja trvenja između tri zemlje o tome na koji način da najbolje povežu svoju elektroenergetsku mrežu sa mrežom njihovih partnera na Zapadu i otvara se put za dodelu jedne milijarde evra iz fondova EU za realizaciju ovog projekta.\n"Radili smo devet godina kako bismo došli do ovog sporazuma", izjavila je danas predsednica Litvanije Dalija Gribauskajte za nacionalnu tv.\n"Ovo je poslednji lanac koji nam je vezivao noge i sprečavao nas da budemo stvarno energetski nezavisni. To sredstvo ucene, koje je korišćeno za kupovinu naših političara i mešanje u našu politiku, više neće postojati", rekla je ona.\nPrema sporazumu, tri države bi trebalo da koriste postojeću kopnenu LitPol konekciju između Litvanije i Poljske, kao i novi visokonaponski direktni strujni kabl koji bi išao ispod Baltičkog mora, zaobilazeći teritorijalne vode ruske enklave Kalinjingrad.\nOvaj projekat, koji treba da bude potvrđen do avgusta, koštao bi oko 560 miliona evra, naveo je jedan diplomatski izvor.\nBrisel treba da pregovara sa Moskvom o tome kako da se očuva snabdevanje strujom Kalinjingrada, koji je trenutno preko baltičkih država vezan na rusku kopnenu elektromrežu.


Za projektno finansiranje stanogradnje milijardu dinara – Nadlanu.com\nObjavljeno 11. juna 2011. / 14:39:36\nBEOGRAD, 11. juna 2011. (Beta) – Za subvencije u projektno finansiranje stanogradnje u Srbiji za 2011, država će izdvojiti milijardu dinara, što je za trećinu manje nego prošle godine, izjavio je u subotu državni sekretar ministarstva životne sredine, rudarstva i prostornog planiranja Nemanja Komazec.\n“Subvencije su namenjene gradjevinskim preduzećima i investitorima koji su registrovani za stambenu izgradnju”, kazao je Komazec agenciji Beta i naveo da će država firmama koje dobiju kredite za stanogradnju subvencionisati do osam odsto kamate na godišnjem nivou.\nPrema njegovim recima, Uredba o subvencionisanju projektnog finansiranja u oblasti stanogradnje u 2011, koju je vlada usvojila pre tri dana, predstavja nastavak programa iz prošle godine, a osnovni cilj je pokretanje aktivnosti u gradjevinskom sektoru kroz podršku putem povoljnih kredita.\n“Program je na potpuno identičan način strukturiran kao prošle godine”, kazao je Komazec i podsetio da je po uredbi iz 2010. država za te subvencije izdvojila 1,5 milijardi dinara, od čega je najveći deo utrošen za gradnju stanova na prostoru nekadašnje kasarne “Stepa Stepanović” u Beogradu.\nDa bi mogao da konkuriše za subvenciju, kako je dodao, korisnik kredita moraće da prihvati da stanove prodaje po limitiranim cenama koje su odredjene uredbom za Beograd, Novi Sad, Niš, Kragujevac i druge gradove u Srbiji.\nVilijam i Ketrin na proslavi kraljičinog rođendana


Polovni Nilfisk mašine za pometanje čiščenje skladišta oglasi za prodaju - Srbija - Mascus Srbija\nNalazite se ovde: Mascus Srbija > Skladišna oprema > Mašine za pometanje čiščenje skladišta > Nilfisk\nMašine za čiščenje i ribanje podova (10)\nKombinovani čistači (9)\nPolovna Nilfisk mašine za pometanje čiščenje skladišta na prodaju\nOvde je kompletna lista polovnih Nilfisk mašine za pometanje čiščenje skladišta oglasa za prodaju na Mascusu. Nilfisk mašine za pometanje čiščenje skladišta oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Nilfisk mašine za pometanje čiščenje skladišta u odeljku Brendovi.\nNilfisk BR 1100 COpšte stanje (1-5): 5, Broj prethodnih vlasnika: 1\nMascus pruza svojim korisnicima najbolju priliku za pretragu i pronalazak polovnih mašina u kategoriji Nilfisk mašine za pometanje čiščenje skladišta i druge opreme\nOvde je kompletna lista polovnih Nilfisk mašine za pometanje čiščenje skladišta za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Nilfisk mašine za pometanje čiščenje skladišta koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Nilfisk mašine za pometanje čiščenje skladišta.


RTS :: Fon Kramon: U Prištini se žale na mešanje Beograda, a Kurti glasa u Albaniji\nPolitika Fon Kramon: U Prištini se žale na mešanje Beograda, a Kurti glasa u Albaniji\nnedelja, 25. apr 2021, 17:31 -> 20:10\nKosovski premijer Aljbin Kurti objavio je na svom Tviter profilu da je iskoristio svoje pravo kao "nosilac dvojnog državljanstva" i da je glasao na parlamentarnim izborima u Albaniji, dok je evroposlanica i izvestilac Evropskog parlamenta za Kosovo Viola fon Kramon njegov potez nazvala "neprihvatljivim".\nKurti je Tviteru napisao da "danas sunce sija u Albaniji, dok ljudi glasaju na parlamentarnim izborima". "Kako imam dvojno državljanstvo, iskoristio sam svoje pravo da glasam, i pozivam sve da masovno glasaju. Kao premijer, povećaću i pojačaću saradnju sa pobednicima na izborima, ko god to bio", napisao je Kurti.\nNa njegovu objavu na Tviteru reagovala je poslanica Evropskog parlamenta i izvestilac za Kosovo te institucije Fon Kramon.\n"Ne mogu da razumem o čemu se ovde radi. S jedne strane, svi se na Kosovu žale na mešanje Srbije ili njenog predsednika Aleksandra Vučića, ali s druge strane vidimo da kosovski premijer čak glasa u Albaniji. Nije prihvatljivo. Bar ne za mene", prokomentarisala je Kramon na Tviteru.\nPetković: Kurtijevo učešće na izborima korak u realizaciji velikoalbanske ideje\n"Ko god je do sada imao dileme u pogledu planova Aljbina Kurtija o formiranju 'velike Albanije', danas je mogao da se uveri kako Kurti pred očima kompletne međunarodne javnosti pokazuje da je njegov prvi, jedini i osnovni cilj formiranje ove opasne tvorevine koja direktno potkopava mir i stabilnost na području Zapadnog Balkana", kaže direktor Kancelarije za Kosovo i Metohiju Petar Petković.\nNavodi da Kurtijevo učešće na izborima u Albaniji i poruke koje je odatle poslao, samo su korak dalje u realizaciji njegove velikoalbanske ideje.\n"Zbog toga današnje Kurtijeve reči i gest treba da alarmiraju kompletnu međunarodnu javnost koja takvim idejama jednom zauvek treba da stane na put", kaže između ostalog Petković.


Objavio Urednik Portala u 21. jula 2020.\nFudbalska sezona za klubove iz kulske opštine bi trebala da počne 15. avgusta. Kažemo, trebala, a hoće li zavisiće od epidemiološke situacije. No, bilo kako bilo klubovi realizuju pripreme za predstojeću sezonu, pa su tako protekli vikend iskoristili da kroz prijateljske utakmice provere šta su do sada uradili. Srpskoligaš Hajduk 1912 je, prema utvrđenom rasporedu, trebao da odigra prijateljski susret sa Tekstilcem u Odžacima, koji zbog epidemiološke situacije nije odigran. Kuljani će novu proveru spremnosti imati sutra, kada će na Vašarištu, od 18 sati, odigrati susret sa vojvođanskim ligašem Jedinstvom iz Rumenke.\nVojvođanski ligaš Crvenka je u nedelju igrala prijeteljski susret sa članom Somborske područne lige Poletom u Sivcu. Susret je završen bez pobednika, jer je na kraju rezultat glasio 4:4. Kerekeš je postigao tri gola za Crvenku, a Latinović jedan, dok je Romić postigao dva, a Marković i Josović po jedan za ekipu Poleta. Fudbaleri Crvenke će naredni prijateljski susret odigrati sutra, kada će na svom terenu ugostiti ekipu Rusina iz Ruskog Krstura.\nI kada pomenusmo područnog ligaša iz Krstura, Rusin je u nedelju u Ruskom Krsturu, odigrao prijateljski susret sa članom Somborske međuopštinske lige prvi razred Liparom. Liparčani su slavili pobedu od 3:0, a golove su postigli Nestorović, Novakov i Đukić iz penala. Narednog vikenda fudbaleri Lipara bi trebali da odigraju susret za BSK-om iz Bačkog Brestovca, dok bi sivački polet trebao da odmeri snage sa ekipom Budućnosti iz Gložana.


pink.rs | 'PRIMIĆU I TREĆU DOZU KINESKE VAKCINE!' Vučić se obraća građanima o najvažnijim temama\nPredsednik Srbije Aleksandar Vučić govori o najvažnijim pitanjima koja zanimaju građane naše zemlje.\n"To je posledica mladalačkog bunta, ali i teorija zavere koje stalno kolaju. To je negde i ljudska priroda, lako je izmisliti deset priča i lagati narod da će da vam se zalepi novčić. Procenti nam pokazuju da u nekim zemljama postoje još veći problemi sa tim nego kod nas", kazao je Vučić za nišku televiziju "BelAmi".\n"Ja ću i treću dozu da primim kinesku vakcinu".\n"Ona stvara manje antitela nego fajzer, ali je to tradicionalna vakcina koja ne donosi nikakav rizik apsolutno. Nemate razloga za bilo kakav strah, zato su i Rusi uzeli kovivak, koji je napravljen po kineskoj vakcini".\n"Moja majka je primila kinesku vakcinu i imala opstrukciju pluća. Ali odjednom su leukociti počeli da se vraćaju".\n"Da li među preminulima ima onih koji su primili vakcinu? Naravno da ima, ali pogledajte procente".\n"U Nišu bilo mnogo gore da nije bio izgrađen Klinički centar u tom gradu".\n"Postoje u Novom Pazaru i Tutinu neki verski razlozi, ali kakve razloge imaju ljudi u Mionici. Vi stimulišete nekoga, terate ga da sebi spasi život. Donose rizik za svoje okruženje, i to je ta vrsta odgovornosti koju ne razumem, ali mi kao država smo mnogo uradili kako bi podstakli ljude".\n"Potrebno je biti dalekovid i imati viziju. Mi sada gradimo 12 plus 7 opštih bolnica. Podigli smo dve nove kovid bolnice u Kruševcu i Batajnici, a 1. septembra otvaramo jednu u Novom Sadu. Sve smo to uspeli da uradimo".\n"Jedan moj prijatelj iz Niša me je nazvao zato što mu je ćerka teško bolesna od korone, ja sam rekao da mogu da učinim samo ono što zakon dozvoljava. Onda sam ga pitao da li je vakcinisana, i ispostavilo se da nije. Moju porodicu je spasila vakcina. Majka ima opstrukciju pluća, primila je prvu dozu kineske vakcine, i bilo joj je loše, međutim odjednom su leukociti počeli da se vraćaju, ne od lekova već od vakcine. To joj je spaslo život".\n"Pristao sam da krenemo u najteže mere, iako su mnogi, pa i moji roditelji, bili protiv tih mera. Imali su velike penzije. Smanjivali smo penzije i plate. Znao sam da će da me kritikuju. Mi smo 2012. u zemlji napravili 32,5 milijardi evra. Kraj ove godine dočekujemo sa 51 milijardom. Za više od 55 odsto smo uvećali BDP za osam godina".\n"Minimalac je bio 159 evra, a ovu godinu hoćemo da završimo sa skoro 300 evra minimalcem".\n"U Beogradu je već sada prosečna neto plata 702 evra, a planiramo da bude 770. U Nišu neće biti toliko, ali biće veća od prosečne".\n"Niš nam je postao glavna raskrsnica".\n"Za manje od dva meseca potpisaćemo ugovor i prvoj deonici brze pruge Beograd - Niš, biće prisutni i visoki evropski zvaničnici".\n"Tajkunski mediji pišu da imamo tajni sastanak u Nišu, a u Čairu bilo 6.000 ljudi! Sad, druga je stvar što nekome na sastanak dođe 6.000, a nekome šest ljudi".\n"Tek kad je počela korona shvatili smo koliko je lepa Srbija, kad nismo mogli da idemo nigde".\n"Sve se vidi. Videćete da ćemo u Tokiju osvojiti više medalje nego u Riju, gde smo osvojili osam".\n"Hram Svetog Save nije samo pitanje vere. On dovodi ljude u Srbiju. To je najlepši pravoslavni hram. Ako mene pitate, mnogo je lepši od Aja Sofije".\n"Od malih nogu se bavim ovim poslom, ali sam učio svakog dana. I sad učim. Mnogo sam naučio od Šimona Peresa. Rekao mi je: 'Znaš Aleksandre koje će nacije da napreduju? Ako neka deca od 14 ili 15 godina misle da mogu samo učenjem da napreduju, a ne samo radom, nema ništa od toga. Isto ako oni preko 25 godina ne nastave da uče ceo život'. Zato sam tražio da se uvede dualno obrazovanje".\n"Umem da upotrebim težu reč, ali ne psovku. Opsovao sam, ne znajući da me snimaju, za vreme poplava, jer me to mnogo pogodilo".\n"Možete svašta da mi kažete da me ne boli, ali ne možete da mi kažete da sam lenj i da nemam rezultat. Ja živim za rezultat".\n"Ranije nas je mučio Gruevski (bivši premijer Makedonije), privlačio je mnogo investicija. Sada niko ništa ne može da nam uzme".\n"Beograd nam je važan kao centar, ali ne sme da se desi da sve ide u Beograd".\n"Budžet grada Beograda je 1,25 milijardi evra, skoro kao Crna Gora ili Republika Srpska. Beograd pojede sve, kao što Moskva pojede Peterburg. Niš ima najmanji budžet od tri velika grada, ali smo mu uvek davali mimo toga. Sa ovim infrastrukurnim projektima Niš postaje srce, ne samo Srbije, već celog Balkana".\n"Dođe Željko Obradović u Srbiju, u Partizan, ja kažem da sam srećan, a onda krenu napadi: 'Koliko li im je Vučić dao para?'. Onda Kalinić dođe u Zvezdu, pa krene priča: 'Dao Vučić pare svojim zvezdašima'. Damo dva miliona evra Partizanu, pa kažu: 'U ova teška vremena za nas, on daje pare'. Pa ako su teška, koliko da damo da ne budu teška", kazao je predsednik kroz smeh.\n"Živ sam se pojeo zbog košarke (neuspeh reprezentacije u kvalifikacijama za OI). Mora da dođe do smene generacija, ali to nije do mene. Ali, uveren sam da ćemo u Japanu osvojiti više od osam medalja".\n"Moja deca žive iznad proseka, ali ja nemam poršea. Mene to ne zanima".\nVučić je danas u punoj niškoj hali "Čair" predsedavao sastankom stranačkih odbora centralne Srbije i Kosova i Metohije.\nVUČIĆ SE SUTRA REVAKCINIŠE! Evo u kom mestu će predsednik Srbije primiti drugu dozu kineske vakcine!\nVučić dodelio odlikovanja zaslužnim građanima: Vi ste nosioci najvišeg državnog ordenja Srbije! ODLIKOVAN POSTHUMNO I UREDNIK TV PINK ALEKSANDAR VASIĆ


Srbija Vučić: Nova vlada do 25. aprila 05. april/travanj, 2014.\nPrve razgovore o njenom sastavu sa partijama koje su prešle cenzus na poslednjim izborima, lider SNS-a najavio je za ponedeljak. Prvo će, kako kaže, razgovarati sa predstavnikom mađarske manjiine, liderom Saveza vojvođanskih Mađara Ištvanom Pastorom. Nakon toga sledi i dijalog sa premijerom u prošlom mandatu Ivicom Dačićem, a potom i sa nekadašnjim predsednikom Srbije i liderom Nove demokrastke stranke Borisom Tadićem, partije nastale njegovim izlaskom iz DS-a, kaže lider naprednjaka. Aleksandar Vučić\n„U utorak očekujem razgovore sa gospodinom Dačićem i pozvaću, nisam još razgovarao sa onima koji su toliko govorili kako smo nešto ugovorili. Uopšte nisam razgovarao ni sa kim iz Nove demokratske stranke, ali ću biti veoma slobodan da ih pozovem da razgovaramo o budućnosti Srbije, što ne znači da ćemo ići u koalicije. Samo želim sa svima njima da razmenim argumente i da vidim da li oni prihvataju naš plan i program. Njima ću i detaljnije izneti, neke stvari koje ćete prvi put čuti u do sada možda najozbiljnijem i najodgovornijem ekspozeu koji će jedan mandatar izneti pred Narodnu skupštinu Republike Srbije, negde oko 24. ili 25. aprila“, rekao je Vučić. Lider naprednjaka i vicepremijer u bivšem sazivu Vlade najavio je da bi konstituisanje republičkog parlamenta trebalo da bude zakazano za 16. ili 17. april. Govoreći o politici nove Vlade, Vučić tvrdi da će podrazumevati "agresivno zapošljavanje i dramatične uštede na troškovnoj strani budžeta". On je upozorio je na katastrofalno stanje u javnim finansijama, najavljujući kresanje troškova u javnom i jačanje privatnog sektora.


Mijatović: Presuda za ubistvo Ćuruvije važna za sigurnost novinara – Analiziraj.ba\nU Apelacionom sudu sutra počinje odlučivanje o prvostepenoj presudi za ubistvo novinara i izdavača Slavka Ćuruvije\nKomesarka Vijeća Evrope za ljudska prava Dunja Mijatović kazala je da ne može dovoljno istaknuti koliko je važno da se proces za ubistvo novinara Slavka Ćuruvije, koji se u utorak nastavlja, brzo i pravedno okonča.\n– Sigurnost novinarki i novinara, kao i nekažnjivost zločina nad njima, u Srbiji su već dugo problem i zbog toga je više nego očigledno da je odluka suda iz aprila 2019. godine, kojom su osuđene osobe odgovorne za ubistvo Slavka Ćuruvije jedan od najvažnijih pomaka kada su u pitanju medijske slobode i sigurnost novinara u Srbiji u posljednjih nekoliko decenija – dodala je Mijatović.\nUkazala je da je ta presuda, do koje je došlo 20 godina nakon ubistva „Slavkovoj porodici i kolegama donijela izvjestan osjećaj da je pravda zadovoljena i oni sada čekaju da čuju odluku Apelacionog suda“.\n– Također je važno otkriti pozadinu i pronaći nalogodavce i izvršioce ubistva Dade Vujasinović i Milana Pantića ubijenih novinara 1994. i 2001. godine – naglasila je Mijatović.\nPodsjetila je da vlasti u Srbiji imaju obavezu da zaštite novinare kojima se prijeti, kao i da „sve vrste nasilja kojima su izloženi medijski radnici moraju biti efikasno istražene, procesuirane i kažnjene“.\nU Apelacionom sudu sutra počinje odlučivanje o prvostepenoj presudi za ubistvo novinara i izdavača Slavka Ćuruvije, odnosno o žalbama koje su na presudu podnijeli advokati odbrane i tužilac.\nNakon 21 godine od ubistva Slavka Ćuruvije, njegova porodica, prijatelji, saradnici i medijska javnost očekuju da se potvrdi prvostepena presuda donijeta u aprilu prošle godine te da se zaključi ovaj dugotrajni, težak proces, a zločinci adekvatno kazne.\nPresudom su za ubistvo, kao organizatori, osuđeni bivši načelnik Resora državne sigurnosti Radomir Marković i tadašnji načelnik beogradskog centra RDB-a Milan Radonjić na po 30 godina zatvora, dok su bivši glavni obavještajni inspektor Druge uprave RDB-a Ratko Romić i bivši rezervni pripadnik RDB-a Miroslav Kurak osuđeni na po 20 godina zatvora.


Nakon zatvorene sednice Saveta bezbednosti UN o Kosovu, u sedisstu Ujedinjenih nacija u Njujorku u utorak uvecce je proglassena pauza tokom koje che biti odrzzan neformalni sastanak na kome che govoriti predsednik Kosova Fatmir Sejdiu.\nNa sednici Saveta, zavrssenoj nestso posle 23 ccasa, predlog za ressenje statusa Kosova izneo je izaslanik UN Marti\nAhtisari, a potom su govorili premijer Srbije Vojislav Kosstunica i ssef UNMIK-a Joahim Riker.\nKosstunica je ponovio da Srbija odbacuje Ahtisarijev plan, zatrazzivssi da to uccini i Savet bezbednosti UN, kao i nastavak pregovora uz novog medjunarodnog posrednika.\n"Mozzete biti sasvim sigurni da srpski narod nikada neche dozvoliti da se njegova drzzava komada, niti bi ikada mogao priznati postojanje nezavisne drzzave na svojoj teritoriji", poruccio je Kosstunica.\nFrancuski ambasador u UN ZZan-Mark de la Sablijer je rekao da bi Savet bezbednosti trebalo da razmotri moguchnost slanja misije u Beograd i na Kosovo, kao ssto je to predlagala Rusija, kako bi se obavestio o situaciji na terenu.\nPonovo isticcuchi podrssku Francuske i Evropske unije planu Ahtisarija, De la Sablijer je rekao da Savet bezbednosti "ne treba da se zzuri" u donossenju odluke o planu, ali "ni ne treba da suvisse odlazze. To bi bilo rizicno. Odrzavanje status kvoa nije opcija. U pitanju je stabilnost Evrope. Ovde je rec o okoncanju procesa raspada bivse Jugoslavije", kazao je francuski ambasador.


Tržište junadi | Agroservis\n> Tržište junadi\nVEĆA CENA U RAZMENI ZA KUKURUZ\nNovi Sad, 1. novembar 2019.\nČlanovi Proizvodne grupe, tovljači i uzgajivači kvalitetnih goveda, okupljeni u Udruženju „Agroprofit”, zadovoljni su odlukom Ministarstva poljoprivrede, šumarstva i vodoprivrede, kao i Državnih robnih rezervi, o produžetku razmene junadi za merkantilni kukuruz.\nFarmeri su izračunali da razmenom za kukuruz postižu veću cenu za junad nego da svoja grla isporuče nakupcima ili klaničarima. U ovoj razmeni najniža postignuta cena bila je 2,17 evra za kilogram, a najviša 2,23 evra.\nDo danas su u Proizvodnoj grupi evidentirane prijave za oko 600 komada junadi. Prijave su stigle iz Ćićevca, Kruševca, Jošanice, Žabara, ali i iz Mačve i Banata.\nOčekuje se da će i gazdinstvima koja su isporučila ranije junad biti omogućeno da to ponove, jer je reč o novom pozivu, sa novim terminima.\nOdluku o produženju razmene, prema saznanju iz Državnih robnih rezervi, će doneti Vlada polovinom iduće nedelje. Prijavljivanje će trajati sedam dana, a razmena do 15. decembra.


MINISTARSTVO ZDRAVLJA SRBIJE SAOPŠTILO SJAJNE VESTI: Ove godine zapošljavamo mlade lekare sa prosekom od 8 i više\nMinistarstvo zdravlja pozvalo mlade lekare da se prijave i da profesionalnu karijeru grade u svojoj zemlji\nObjavljeno: 16.11.2021. 08:43h\nMinistarstvo zdravlja je pozvalo mlade lekare da se prijave i da profesionalnu karijeru grade u svojoj zemlji, brinući o zdravlju svojih sugrađana. Detalji konkursa i spisak specijalizacija za koje se lekari mogu prijaviti biće istaknuti u narednom periodu na zvaničnoj prezentaciji Ministartva zdravlja www.zdravlje.gov.rs.\nOd 2014. godine Ministarstvo zdravlja je u zdravstvenim ustanovama zaposlilo gotovo 30.000 zdravstvenih radnika, podseća Tanjug.\nDEKAN MEDICINSKOG FAKULTETA: Na završnoj godini 92 odsto vakcinisanih, pred njima je dvostruka odgovornost\nDOKTOR LALIĆ OTVORENO PROGOVORIO O VAKCINACIJI PROTIV KORONE: Dobro pročitajte svaku reč, BITNO JE!\nMinistarstvo zdravljaMladi lekariPosaoPrijaveSrbija


Svijetu prijeti "dužnički cunami": Vlade i kompanije nastavljaju da troše kao odgovor na pandemiju | BL Portal\nSvijetu prijeti “dužnički cunami”: Vlade i kompanije nastavljaju da troše kao odgovor na pandemiju\n21. Novembra 2020. 17:22\nPrema izvještaju IIF-a, organizacije koja okuplja više od 400 banaka i finansijskih institucija širom svijeta, globalni dug ove se godine povećao za 15 biliona dolara na 272 biliona dolara do septembra, prenosi Bankar.\n“Postoji značajna neizvjesnost oko toga kako se globalna ekonomija može riješiti dugova u budućnosti bez značajnih nepovoljnih implikacija na ekonomsku aktivnost”, kaže se upozoravajući na “napad dužničkog cunamija”.\nU izvještaju se ističe da je među naprednim zemljama dug u trećem tromjesečju narastao iznad 432 odsto BDP, što je porast od 50 odsto u odnosu na 2019. godinu. Sjedinjene Države, koje su primjenile jedan od najvećih podsticajnih paketa na svijetu, činile su gotovo polovinu tog rasta. Ukupni američki dug na putu je da dostigne 80 biliona dolara u 2020. godini, u odnosu na 71 bilion dolara u 2019. godini, navodi IIF a prenosi Russia Today.\nŠto se tiče evrozone, akcije koje su vlade preduzele dovele su do povećanja javnog duga od 1,5 biliona dolara u istom periodu, da bi dostigle 53 biliona dolara. To je i dalje ispod najvišeg nivoa zaduženosti u regionu koji je iznosio 55 biliona dolara u drugom tromjesečju 2014. godine u vreme krize državnog duga. Prema istraživanju, nivo duga na tržištima u razvoju popeo se na preko 248 odsto BDP, dok su Libanon, Kina, Malezija i Turska doživjeli najveći rast duga nefinansijskog sektora.\n“Brzina akumulacije globalnog duga je bez presedana od 2016. godine. Iako je pandemija dovela do povećanja od 15 biliona dolara, treba imati u vidu i da je nakupljanje duga u protekle četiri godine daleko nadmašilo rast od šest biliona dolara u prethodne četiri godine”, navodi se u izvještaju IIF, piše Blic.\nTags: Dužnički cunami, korona, Odgovor, Trošenje\nPreminulo 2.246 osoba! Korona presjek BiH upozorava da opuštanje ne dolazi u obzir\nU sklopu Poljoprivredne škole otvorena farma muznih krava VIDEO\n23. Novembra 2020. 13:24\n23. Novembra 2020. 13:19\nNešto manja od septembarske: Prosječna oktobarska plata u Srpskoj 964 KM\n23. Novembra 2020. 11:20\n23. Novembra 2020. 7:40\n22. Novembra 2020. 17:45


Antivakcinaški mural koji je pre mesec dana nacrtan u Goldsvordijevoj ulici u Beogradu, a za cilj imao da poseje paniku o vakcini protiv humanih papiloma virusa (hpv), nedavno je išaran. "Idioti, ubićete nekoga!", napisao je preko murala neko ko shvata važnost vakcinacije.\n"Uključi mozak! ’Ministarstvo zdravlja je pokušalo jedan eksperiment. To je donacija. Oni su zamolili da se nama besplatno daju vakcine (HPV) da se vidi kako će stanovništvo reagovati’. Dr Zoran Radovanović", početkom februara neko je napisao na ogromnom muralu u Golsvordijevoj ulici u Beogradu.\nOvaj, sada prešarani ispis, zapravo je citat poznatog epidemiologa Zorana Radovanovića, koji je o vakcini humanog papiloma virusa (HPV) pričao pre tri godine u jednoj televizijskoj emisiji. Međutim, ovih nekoliko rečenica iščupano je iz celovite izjave doktora Radovanovića, čime im je smisao potpuno promenjen.\nDoktor je zapravo, tada, u maju 2016. godine, voditeljki rekao sledeće:\n- …Ministarstvo zdravlja je čak pokušalo jedan eksperiment... To je donacija... Oni su zamolili da se nama besplatno daju te vakcine da se vidi kako će stanovištvo reagovati. I interesantno je da smo mi društvo koje je opterećeno sumnjama, teorijama zavere, "svako hoće da nam podvali", "evo neispitane vakcine"... A upravo ste i vi rekli: dato je preko 100 miliona doza tih vakcina, 50 miliona samo u Americi, pa neće oni da ubijaju svoju decu. Postupak provere kvaliteta vakcine je tako rigrozan da su eventualni rizici svedeni na teoretski nivo. To je blagotvorna vakcina, postoji i u Australiji i Danskoj, gde su prvo i počeli, videli su se efekti..."\nTri tačke o HPV vakcini\nJasno je da dr Radovanović nije mislio niti rekao da se nad našim stanovništvom izvode bilo kakvi eksperimenti, već da je potrebno proveriti da li bi građani uopšte bili zainteresovani za takav vid vakcinacije, upravo zbog toga što smo skloni sumnjičavosti.\nS druge strane, antivakcinaše to nije sprečilo da namerno izvrnu reči stručnjaka, čije mišljenje je relevantno, te su time, ne samo ugrozili njegov ugled, već i pokušali da zavaraju građane kako je HPV vakcina štetna.\nSrbija je, inače, među vodećim zemljama u Evropi po broju obolelih i umrlih od raka grlića materice, koji u najvećem broju slučajeva izazivaju upravo HP virusi. Godišnje od ovog karcinoma oboli oko 1.500, a umre oko 600 žena, što je našu zemlju svrstalo na neslavno treće mesto, odmah posle Moldavije i Litvanije.


U susret Međunarodnom danu Roma\nPočetak/Društvo/U susret Međunarodnom danu Roma\nNiške Vesti7. aprila 2019.\nOdlukom Skupštine Ujedinjenih Nacija, 8. april proglašen je Međunarodnim danom Roma. Njime se obeležava godišnjica Prvog međunarodnog kongresa Roma.\nOvaj dan je usvojen da podseća na početak međunarodne saradnje među Romima, kada je romski pokret dobio međunarodnu i socio-političku dimenziju.\n“Na ovaj dan, učesnici proslave oživljavaju sećanje na svoje socijalno poreklo, jezik, kulturu i na očuvanje identiteta. Na ovaj dan Romi jačaju svoje prijateljstvo i zajedništvo sa svim ljudima na svetu”, kaže Osman Balić, predsednik predsedništva Liga Roma.\nKomisija UN za ljudska prava u Ženevi, leta 1977. godine donela je rezoluciju po kojoj su Romi indijska istorijska, kulturna i jezička zajednica i shodno tome uživaju prava i zaštitu koje su utvrđene dokumentima Ujedinjenih nacija. Od tada je Međunarodna organizacija Roma počela da se obraća Ujedinjenim nacijama i njenim organima, zahtevajući da postane članica međunarodne zajednice i tražeći zaštitu od diskriminacije pripadnika Roma u svim zemljama u kojima žive. Takođe, Međunarodna organizacija Roma zahteva da Romi, kao pripadnici svoje etničke, kulturne, jezičke i socijalne zajednice, imaju pravo na svoj nacionalni i kulturni identitet, da imaju ravnopravan tretman u stvarima ekonomskog preduzetništva, kao i političkog angažmana.\n“Ove, 2019. godine, Liga Roma mora da ukaže na opasne tendencije u pojedinim državama u kojima se revitalizuju i jačaju ekstremno desničarske i neofašističke političke ideje ali i masovne, populističke političke stranke. Skrivene iza „desnice“ i problema u kojoj se nalazi i sama Evropa, pod velom istorijskog revizionizma neprocesuirani ratni zločini, zločinci i njihovi sledbenici opasno ugrožavaju evropske Rome. Nažalost, i intelektualna zajednica, osim retkih izuzetaka, nema kritički stav prema jačanju nacišovinističkih tenedcija“, kaže Osman Balić. “Ti pojavni oblici državnog i kvazidemokratskog pritiska i nasilja nad Romima, neće pokolebati Rome u svetu u svojim nastojanjima za ravnopravan i slobodan život”.\nPrvi veći međunarodni susret romskih predstavnika koji je održan u Čelsfildu kraj Londona od 7. do 12. aprila 1971. godine. Na tom je kongresu donesena odluka o romskoj himni za koju je izabrana pesma Đelem, đelem i odluka o zastavi za koju je odabrana plavo-zelena dvobojnica s crvenim točkom u sredini, simbolom napretka i pokreta, ali i migracije Roma tokom istorije.\nMeđunarodni dan roma Osman Balić


U Dubnici kod Kalesije oskrnavljena pravoslavna crkva – Informer\nU Dubnici kod Kalesije oskrnavljena je srpska pravoslavna crkva Svetog Joakima i Ane, potvrdio je danas predsjednik Udruženja poljoprivrednika “Agrorazvoj” iz Gojčina kod Kalesije Milisav Garić.\nGarić je rekao novinarima da su nepoznata lica ušla kroz prozor, prethodno razbivši staklo, odnijela Jevanđelje, deformisla veliki luster i izvršila premetačinu.\nOn je dodao da je u martu ova crkva bila meta nepoznatih lica koja su iz crkvenog doma odnijela bakarne oluke, koje je trebalo ugraditi.\nPodsjetivši da su u toku radovi na priključenju vode za crkvu i da srpski povratnici žele da imaju svoju svetinju, Garić je rekao da je ovo, a i prethodnih pet skrnavljenja crkve, loša poruka Srbima koji su se vratili na ovo područje.\n“Izgleda da neki žele da unište sve što je srpsko na području opštine Kalesija, pa i ovu svetinju koja je izgrađena prije stotinu godina“, rekao je Garić i naglasio da su srpski povrantici nesebično pomagali i radili osam godina na obnovi crkve, koja je za vjernike ponovo otvorena 22. septembra 2008. godine.\nPolicija je obavila uviđaj i radi na dokumentovanju ovog događaja i identifikovanju počinilaca.


Udruženje reciklera Srbije, reciklažna industrija\nTo udruženje smatra da je samostalno Ministarstvo u toj oblasti pravi put za ostvarenje postavljenih ciljeva i rešavanje problema na brži i efikasniji način.\nPodseća se da takva ministarstva imaju Hrvatska, Makedonija, Crna Gora, Bugarska, Poljska, Slovenija, Rusija, Nemačka, Italija, Belgija, Norveška, Švedska i Finska.\nUdruženje reciklera navodi da javni konkurs za dodelu podsticajnih sredstava za 2014. za ponovnu upotrebu i korišćenje otpada još nije objavljen, iako je rok bio 28. februar 2014.\nRecikleri ukazuju da i dalje čekaju isplatu nadoknada za polsednja tri kvartala 2013. godine.\nKako je ranije rečeno, Vlada Srbije mora da odobri Ministarstvu enegetike, razvoja i zaštite životne sredine potpisivanje ugovora s reciklerima o naknadi za otpad preradjen u poslednja tri kvartala prošle godine.\nDo sada su potpisani samo ugovori o naknadama za otpad preradjen u prvom kvartalu prošle godine.\nVlada je, prema navodima tog udruženja, budžetom predvidela da naknade za tu namenu u prošloj godini iznose 300 miliona dinara, iako je reciklažna industrija preradila otpad za koji bi trebalo isplatiti ukupno 1,8 milijardi dinara naknade.\nPrema rečima reciklera, takav odnos države prema reciklažnoj industriji, dovodi u pitanje opstanak firmi koje su za svoje tekuće poslovanje prošle godine morale da uzmu kratkoročne kredite komercijalnih banaka, dok su čekale da im stignu naknade za preradjeni otpad.\nUgrožen je i posao oko 10.000 sakupljača, koji su uglavnom iz socijalno ugroženih grupa.\nRanije je rečeno da su ugrožene i investicije od oko 45 miliona evra, koliko je reciklažna industrija uložila u svoje pogone u Srbiji od 2009, i da će, ako se ugasi reciklazna industrija, sav opasan otpad ostati nepreradjen u prirodi ili na stovarištima industrije i reciklera.\nU 2013. je preradjeno 60,5 miliona kilograma opasnog otpada, a zbog problema nelikvidnosti na stovarištima reciklera trenutno se nalazi pet miliona kilograma opasnog otpada koji nije preradjen prošle godine.\nRecikleri dodaju da je u pregovorima sa Evropskom unijom jedno od najvažnijih poglavlja ono koje se odnosi na zaštitu životne sredine i da je zbog toga opstanak reciklažne industrije veoma bitan.


Nezaposlenost u Češkoj najniža u poslednjih 20 godina - ima posla i za ljude iz Srbije - Šljaka Karijera\nadmin 12. jula 2017. 12. jula 2017. 0\nStopa nezaposlenosti u Češkoj smanjila se tokom juna meseca četiri odsto sa prethodnih 4,1%. Praktično rečeno, na jedno radno mesto dolazi u proseku 1,6 kandidata i to je najmanja stopa nezaposlenosti u poslednjih 20 godina, saopštio je nacionalni Biro rada.\nU odnosu na isti period prošle godine, nezaposlenost je smanjena za 1,2 odsto i Češka je u tom pokazatelju već u maju bila najbolja u celoj EU. Zavodi za zapošljavanje u Češkoj nudili su krajem juna 183.000 slobodnih radnih mesta što je za 49.561 više nego u junu prethodne godine, pa na jedno slobodno radno mesto dolazi 1,6 nezaposlenih.\nI dalje su prisutne regionalne razlike, kada je u Pragu nezaposlenost spala na svega 1,2 odsto, dok na severu Češke u nekim gradovima dostiže deset odsto, a od regiona najviša nezaposlenost je u regionu Usti nad Labom takođe na severu gde stopa nezaposlenosti dostiže 6,4 odsto.\nZavod za zapošljavanje Češke navodi da na tržište rada utiču pre svega privredni rast i rast industrijske proizvodnje , kao i sezonski radovi koji su u punom jeku.


Odeljenje za molekularnu biologiju objedinjuje najznačajnija saznanja i iskustva stečena tokom istraživanja koja su odpočela ranih 1970-tih godina. Odeljenje je prvobitno osnovano kao Laboratorija za biohemiju razvića pod rukovodstvom dr Ljiljane Ševaljević, sa težištem na istraživanjima molekularne biologije embriona morskog ježa, naročito dinamike jedarnih proteina (nehistonskih proteina i proteina jedarnog matriksa) u stadijumima razvića blastule, gastrule i pluteusa. Vremenom je interesovanje grupe preusmereno na istraživanja osnovne manifestacije adaptabilnog odgovora organizma – akutno-faznog (AF) odgovora – koji je indukovan kod laboratorijskog pacova subletalnom oparotinom. Iz ovih istraživanja proistekla je karakterizacija dinamičnih promena jedarnog matriksa tokom AF odgovora, kao i trans-faktora uključenih u regulaciju gena za AF reaktante (AFR) – grupe serumskih proteina čija se sinteza značajno uvećava tokom AF odgovora. Kasnije je, u cilju izučavanja više tipova traume, proširena paleta indusera u vidu različitih eksperimentalnih model sistema traume kao što su: inflamacija indukovana iniciranjem terpentinskog ulja, trovanje subletalnim dozama organofosfatnih jedinjenja, izlaganje jonizujućem zračenju, redukovan režim ishrane, kao i izučavanja kontrole ekspresije gena AF odgovora tokom embrionalnog razvića pacova. Rezultati ovih istraživanja su pokazali da različiti regulatorni mehanizmi, u vidu umrežene interakcije između humoralnih i ćelijskih (jedarnih) medijatora, leže u osnovi fine regulacije sinteze odgovarajućih AFR u zavisnosti od vrste traume.\nU Odeljenju za molekularnu biologiju su izučavani adaptabilni mehanizmi koji se pokreću u organizmu tokom akutnog poremećaja homeostaze posle izlaganja pacova jonizujućem zračenju (u akutnom radijacionom sindromu) i za vreme hroničnog poremećaja homeostaze kod dijabetesa. Ispitivanja su prevashodno bila orijentisana ka razumevanju molekulskih signala i molekulskih regulatora koji utiču na ekspresiju gena za AFR, kao što su a1-kiseli glikoprotein, a2-makroglobulin i haptoglobin. Deo istraživanja bio je usmeren ka izučavanju procesa uključenih u reparaciju DNK i ćelijsku smrt, kao i aktivnosti poli(ADP-ribozil) polimeraze (PARP-1) u regulaciji homeostaze u uslovima oksidativnog stresa. Istraživanja su bila usmerena i na izučavanje specifičnog tipa akutne ozlede jetre pacova, krionekroze. Dobijeni rezultati su pokazali da krionekrozu karakteriše uređen sled molekulskih događaja iako je ona primer neprogramirane ćelijske smrti, odn. tipične nekroze. Trenutna istraživanja u Odeljenju za molekularnu biologiju usredsređena su na izučavanja signalnih molekula u dijabetesu, odn. na identifikaciju potencijalnih bioloških markera uključenih u modifikaciju i integraciju signalnih puteva u dijabetesu.\nIstraživači Odeljenja za molekularnu biologiju su sa punim radnim vremenom angažovani u osnovnim istraživanjima u kojima primenjuju savremene tehnike molekularne biologije. Angažovani su kao mentori u izradi diplomskih radova i doktorskih disertacija. Saradnici odeljenja su bili predavači molekularno bioloških predmeta na Departmanu za biologiju i ekologiju Prirodno-matematičkog fakulteta Univerziteta u Novom Sadu, a trenutno su angažovani na predmetima Principi proteomike i Biologija ćelije na doktorskim studijama Biološkog fakulteta Univerziteta u Beogradu.


Nastavnica iz Srbije nagrađena je na Microsoft globalnom obrazovnom forumu u Barseloni Nastavnica iz Srbije nagrađena je na Microsoft globalnom obrazovnom forumu u Barseloni – Personal magazin\nOvogodišnji Microsoft in Education Global Forum (Globalni obrazovni forum Microsofta) održan je u Barseloni od 11. do 14. marta i okupio je više od 1.000 inovativnih nastavnika i predstavnika obrazovnih…\nOvogodišnji Microsoft in Education Global Forum (Globalni obrazovni forum Microsofta) održan je u Barseloni od 11. do 14. marta i okupio je više od 1.000 inovativnih nastavnika i predstavnika obrazovnih sistema iz celog sveta. Predstavnici kompanije Microsoft zajedno sa učesnicima foruma predstavili su kroz najbolje primere iz prakse i prikazali na koji način tehnologija može da se koristi za rešavanje izazova kada je u pitanju obrazovanje. Istovremeno, na ovom događaju predstavljeni su programi kompanije Microsoft posvećeni upravo unapređenju procesa i sistema obrazovanja.\nPredstavnici Srbije na ovom događaju su izabrani kroz konkurs Microsoft Expert Educator koji je bio javan i otvoren za sve nastavnike u Srbiji. Boje Srbije su predstavljale nastavnica Nada Purtić iz OŠ „Žarko Zrenjanin“ iz Novog Sada i nastavnica Irina Damnjanović iz OŠ „Kreativno pero“ iz Beograda.\nNastavnica Purtić je predstavljala korišćenje mobilnih telefona i tablet računara u nastavi engleskog jezika, kroz saradnički rad učenika na pravljenju sopstvenog slikovnog rečnika i širenje prilika u kojima učenik misli o nastavi i uči na prostor van učionice (priprema za čas dostupna na adresi http://aka.ms/nada).\n„Primeri dobre prakse koje, uz pomoć programa kompanije Microsoft, sprovode kolege širom sveta još jedno je svedočanstvo zajedničke posvećenosti ka unapređenju obrazovanja i ulaganje u mlade ljudi na kojima počiva budućnost!“, kaže nastavnica Nada.\nNastavnica Damnjanović je prikazala primer „izokrenute učionice“ u nastavi biologije, gde se od učenika očekuje da pre dolaska na nastavu odgledaju video predavanje koji je nastavnica pripremila, a da na samom času usvajaju i kroz grupne aktivnosti produbljavaju i preimenjuju znanje o prezentovanom gradivu, pa je praktično domaći zadatak pripremljen za pre samog časa, a ne posle njega, i ima bolji učinak na rezumavanje gradiva i kontekstualizaciju naučenog (priprema za čas dostupna na adresi http://aka.ms/irinad).\n„Obe nastavnice su predstavljale svoje radove, ali su i aktivno razmenjivale ideje i uspostavljale kontakte sa drugim nastavnicima širom sveta i sarađivale na pravljenju priprema za časove. Za odličnu pripremu za čas na temu „održivost“ napravljenu na samom Globalnom forumu, nastavnica Nada Purtić i njen internacionalni tim sastavljen još od nastavnika iz Švadske, Egipta i SAD dobila je treću nagradu koju su im je uručili predsednik Katalonije Artur Mas i potpredsednik Microsofta zadužen za obrazovanje Antoni Salsito.“, prenela je dešavanja iz Barselone Katarina Milanović, menadžer programa „Partners in Learning“ u Microsoftu.\nOd svog osnivanja kompanija Microsoft ulaže velike napore kako bi milionima učenika širom sveta bila omogućena kvalitetnija budućnost zahvaljujući globalnom programu za poboljšanje obrazovanja. U Srbiji se program „Partners in Learning“ sprovodio od 2004. godine i do sada su bile obuhvaćene osnovne i srednje škole zemlji, u kojima uči više od 870.000 učenika osnovnih i srednjih škola.\nNastavnica iz Srbije nagrađena je na Microsoft globalnom obrazovnom forumu u Barseloni was last modified: March 28th, 2014 by Redakcija